text: இழையம் (Tissue (biology)) (அல்லது திசு ) என்பது, ஒரு உயிர்ச் செயலைப் புரியும் ஒத்த பண்புகளுடைய உயிரணுக்களின் கூட்டமைப்பு ஆகும். திசுக்களைப் பற்றி ஆராயும் துறை இழையவியல் அல்லது திசுவியல் (Histology) ஆகும். நோய்களைக் கண்டறிவது தொடர்பாக இழையவியலை ஆராயும் போது அது இழையநோயியல் (Histopathology) என அழைக்கப்படும். ஒரு குறிப்பிட்ட இழையம் ஒரே மாதிரியான உயிரணுக்களைக் கொண்டிருப்பது அவசியமில்லை எனினும், ஒரே பிறப்பிடத்திலிருந்து பெறப்பட்ட உயிரணுக் கூட்டங்களைக் கொண்டிருக்கும். ஒரே தொழிலைச் செய்யக் கூடிய பல இழையக் கூட்டங்களைச் சேர்த்தே உறுப்பு அல்லது அங்கம் உருவாகின்றது. இழையங்களை பரஃபீன் (Paraffin) எனப்படும் மெழுகுக்கட்டிகளில் பதித்து, பின்னர் மெல்லிய படலமாக வெட்டியெடுத்து (Sectioning), இலகுவாகப் பார்ப்பதற்கு ஏற்றவகையில் அவற்றை இழையச்சாயங்கள் கொண்டு சாயமேற்றி (Staining), பின்னர் நுண்நோக்கிகள் மூலம் பார்த்து ஆராயும் முறை காலங்காலமாகப் பயன்பட்டு வருகின்றன. அண்மைய தொழில்நுட்ப முன்னேற்றங்களான இலத்திரன் நுண்நோக்கி (Electron Microscope), நோய்த்தடுப்பாற்றல் உடனொளிர்வு (Immunoflorescence), உறைநிலையில் திசுக்களைப் படலமாக வெட்டியெடுத்தல் (frozen tissue sectioning) போன்றன திசுவியல் ஆராய்ச்சிகளை வேகப்படுத்தவும் எளிமைப்படுத்தவும் உதவியுள்ளன. இக்கருவிகளையும் நுட்பங்களையும் கொண்டு, இழையங்களைத் தாக்க வல்ல நோய்களைக் கண்டறியவும், முன் கூட்டியே கணிக்கவும் இயலும். விலங்கு இழைய வகைகள் விலங்குகளில் நான்கு அடிப்படைத் இழைய வகைகள் உள்ளன. இவற்றில் வெவ்வேறு இழைய வகைகள் இணைந்து உறுப்புகளையும், பின்னர் உறுப்புக்கள் இணைந்து உடலையும் உருவாக்கும். புறவணியிழையம் உட்புற மற்றும் வெளிப்புற உடற்பாகங்களை மூடும் புறச்சவ்வு புறவணியிழையத்தால் (Epithelial tissue) ஆனது. இவ்வகை இழையமானது புறச் சூழலுடன் தொடர்புடைய அனைத்து உள், வெளி உறுப்புக்களையும் மூடி இருக்கும். உடல் உறுப்புக்கள் உடலின் மேற்பரப்பை மூடியுள்ள தோல், சமிபாட்டுத் தொகுதி, சுவாசத் தொகுதி, இனப்பெருக்கத் தொகுதி போன்றவற்றை மூடியுள்ள மேற்பரப்பு போன்றவை இவ்வகை இழையங்களால் ஆனது. இந்த இழையங்கள் உடல் உறுப்புக்களுக்கு பாதுகாப்பளித்தல், உடலிற்குத் தேவையான சில சுரப்புக்களைச் சுரத்தல், சமிபாடடைந்த உணவை அகத்துறிஞ்சல் போன்ற செயல்களைச் செய்யும். அத்துடன் இந்த இழையங்கள் ஏனைய இழையங்களிலிருந்து ஒரு அடிமென்சவ்வினால் (basal membrane) பிரிக்கப்பட்டு இருக்கும். இந்த இழையமானது உடலை நுண்ணுயிர்களின் தாக்கம், காயம் ஏற்படுதல், உடலிலிருந்து திரவ இழப்பு நேர்தல் போன்றவற்றில் இருந்தும் பாதுகாக்கும். இணைப்பிழையம் இணைப்பிழையம் (Connective tissue) அல்லது தொடுப்பிழையம் என்பது உடற்பாகங்களை அல்லது வேறுபட்ட இழையங்களை இணைப்பவையாக, அவற்றிற்கு ஆதரவளிப்பவையாக அல்லது அவற்றைப் பிரித்து வைப்பவையாக இருக்கும் இழையமாகும். குருதி, எலும்பு, கொழுப்பிழையம் போன்றன இவ்வகை இழையங்களாகும். எலும்பானது உடல் உறுப்புகளுக்கு அமைப்பைக் கொடுப்பதுடன் உறுப்புக்களை இணைத்து வைத்திருக்கவும் உதவும். குருதி உடல் உயிரணுக்களுக்குத் தேவையான ஆக்சிசன், உணவு, சுரப்புக்கள் போன்றவற்றை எடுத்துச் செல்லவும், கழிவுகளை அகற்றவும் உதவும். தசை இழையம் தசை இழையம் அல்லது தசையிழையம் எனப்படும் இழையங்கள் சுருங்கி விரியும் இயல்புள்ள இழையங்களாகும். இவை உடலசைவு, உள்ளுறுப்புக்களின் அசைவுக்கு உதவும். இவை மூன்று வகைப்படும். மழமழப்பானதசை அல்லது அழுத்தமான தசை (Smooth muscle): இவை உறுப்புக்களின் உள் படையாகக் காணப்படும். எலும்புத் தசை (Skeletal muscle): இவை எலும்புகளுடன் தொடர்புடையவையாக இருந்து அசைவுக்கு உதவும். இதயத் தசை (Cardiac muscle): இது இதயத்தில் காணப்படும். இதயம் சுருங்கி விரிய உதவுவதால் குருதியை உடலின் பல பகுதிகளுக்கும் அனுப்புவதில் பங்கெடுக்கும். நரம்பிழையம் நரம்புத் தொகுதி யை உருவாக்கும் இழையம் நரம்பிழையம் எனப்படும். இவ்வகைக் இழையங்கள் மூளை, தண்டு வடம் போன்ற மைய நரம்பு மண்டலம்தையும், புற நரம்பு மண்டலத்தையும் உருவாக்கும் இழையங்கள் ஆகும். நரம்பிணைப்பு மூலமான நரம்புத் தொடர்புகளில் இவ்வகை இழையங்கள் தொழிற்படும். தாவர இழைய வகைகள் தாவர இழையங்களை மூன்று வகையாகப் பிரிக்கலாம். புறத்தோல் அல்லது மேற்றோல் (Epidermis): இலைகளினதும், இளம் தாவரத்தினதும் வெளி மேற்பரப்பை ஆக்கும் கலங்களால் ஆன இழையமாகும். கலனிழையம் (Vascular tissue): முக்கியமாக இரு இழைய வகைகளைக் கொண்டிருக்கும். அவை காழ், உரியம் என்பனவாகும். இவை ஊட்டச்சத்து, திரவங்களைத் தாவரத்தின் உள்ளாகக் கடத்தும் இழையங்களாகும். அடியிழையம் (Ground tissue): இவ்வகை இழையமே மிகவும் குறைவாக வேறுபாட்டுக்கு உட்பட்டதாக இருக்கும். இவ்விழையம் ஒளிச்சேர்க்கையில் உணவைத் தயாரிக்கும் இடமாகவும், அவற்றைச் சேமித்து வைக்கும் இடமாகவும் இருக்கும். தாவர இழையங்கள் வேறொரு வகையிலும் பிரிக்கப்படும். பிரியிழையம் (Meristematic tissue) இவை தொடர்ந்து உயிரணுப்பிரிவு (Cell division), உயிரணு வேற்றுமைப்பாடு (cell differentiation) நடைபெறும் இயக்கத்திலுள்ள கலங்களைக் கொண்டிருக்கும். பொதுவாகத் தண்டு நுனி, வேர் நுனி, மற்றும் காழ், உரியக் கலங்களை உருவாக்கவல்ல தண்டின் உள்பகுதியில் காணப்படும் மாறிழையம் (Cambium) போன்றவை இவ்வகைப் பிரியிழையமாகும். இவை பிரிவுக்குட்பட்டு புதிய கலங்களை உருவாக்கும்போது அவை ஆரம்பத்தில் பிரியிழையக் கலங்களாக இருக்கும். பின்னர் அவை வேறுபாட்டுக்குட்பட்டு, வெவ்வேறு இழையங்களை உருவாக்கும். இவ்வகை இழையத்திலுள்ள கலங்கள் செலுலோசினால் ஆன மெல்லிய கலச்சுவரைக் கொண்டிருக்கும். வெவ்வேறு இடங்களில் உள்ள வெவ்வேறு பிரியிழையங்கள், அமைப்பில் ஒன்றிலிருந்து ஒன்று வேறுபட்டு முட்டை வடிவம், பல்கோண வடிவம், நாற்கோண வடிவமென வேறுபடும். ஆனால், ஒரு குறிப்பிட்ட இடத்திலுள்ள ஒரு இழையத்தின் கலங்கள் ஒரே அமைப்பைக் கொண்டிருக்கும். கலங்கள் அடர்த்தியான குழியவுருவையும், பெரிய கருவையும் மிகச் சிறிய அளவில் புன்வெற்றிடங்களையும் கொண்டிருக்கும். அத்துடன் கலங்கள் மிக நெருக்கமாக ஒன்றுடன் ஒன்று ஒட்டியபடி காணப்படுவதுடன், கலங்களுக்கிடையே இடைவெளியும் இருப்பதில்லை. இவ்வகை இழையம் மூன்று பிடிவுகளில் வருகின்றது. நுனிப்பிரியிழையம்: தண்டு, வேர் என்பவற்றின் வளரும் நுனிப்பகுதியில் காணப்படும். இதன் தொடர்ச்சியான பிரிவினால், தண்டு, வேர்ப்பகுதிகள் நீட்சியுற்று தாவர வளர்ச்சியில் உதவும். இது முதன்மையான வளர்ச்சி என்றும் நேர்வளர்ச்சி என்றும் அழைக்கப்படும். பக்கப்பிரியிழையம்: இவ்வகை இழையத்திலுள்ள கலங்கள் ஒரு தளத்திலேயே பிரிவைக் கொண்டிருப்பதனால், இதனால் உண்டாகும் வளர்ச்சி பக்க வளர்ச்சியாக இருக்கும். இதனால் தண்டு, வேர் போன்ற அங்கங்களின் விட்டம் அதிகரிக்கும். மரங்களின் வெளிப்பட்டைக்கு கீழாக இருக்கும் தக்கை மாறிழையம் (cork cambium), இருவித்திலைத் தாவரங்களின் கலனிழையத்தில் இருக்கும் கலனிழைய மாறிழையம் என்பன இவ்வகை இழையங்களாகும். இடைப்பிரியிழையம்: இவை நிரந்தர இழையங்களுக்கு இடையில் காணப்படும். கணுக்களின் அடிப்பகுதி, கணுக்களுக்கு இடையிலான பகுதிகள், இலையின் அடிப்பகுதி போன்ற இடங்களில் இவ்வகை இழையம் காணப்படும். தண்டுகளின் பக்க வளர்ச்சியிலும், தாவரங்களின் சில பகுதிகளில் நீட்சிக்கும் உதவும். நிலை இழையம்(Permanant tissue) பிரியிழையத்திலிருந்து உருவாகும் கலக்கூட்டம் ஒரு குறிப்பிட்ட தொழிலைச் செய்ய ஆரம்பிக்கும்போது, அவை தமது தொடர்ந்து பிரியும் தன்மையை இழந்து நிலை இழையமாகின்றது. கலங்கள் ஒரு குறிப்பிட்ட அளவு, உருவம், தொழில் என்பவற்றை அடையும் செயல்முறையே கலவேறுபாடு (cell differentiation) எனப்படுகின்றது. இந்த நிலை இழையம் மேலும் பல வகையாகப் பிரிக்கப்படும். எளிமையான நிலை இழையம் புடைக்கலவிழையம் (Parenchyma) பச்சையவிழையம் (Chlorenchyma) காற்றுக்கலவிழையம் (Arenchyma) ஒட்டுக்கலவிழையம் (Cloeenchyma) வல்லருகுக்கலவிழையம் (Sclerenchyma) மேற்றோல் அல்லது புறத்தோல் (Epidermis) புடைக்கலவிழையம் இது செலுலோசினால் ஆன மிக மெல்லிய கலச்சுவர் கொண்ட கலங்களாலானது. கலங்களுக்கிடையே கல இடைவெளியையும் கொண்டிருக்கும். இவ்விழையத்திலிருக்கும் கலங்கள் கிட்டத்தட்ட ஒரே அளவானதாகவும், வடிவத்தில் கோள வடிவ அல்லது முட்டை வடிவ அமைப்பையும் கொண்டிருக்கும். இது தாவரங்களின் பல பகுதிகளிலும் காணப்படும். வேர், தண்டு, இலை, பூ, பழம் ஆகிய எல்லா அங்கங்களிலும் காணப்படும். பொதுவாக மேற்றோல் அல்லது தக்கைப் பகுதியிலும், இலைகளில் இலைநடுவிழையத்திலும் காணப்படும். இவ்விழையத்தின் முக்கிய தொழில், மாப்பொருள், கொழுப்பு, புரதம் போன்ற உணவுப் பொருட்களைச் சிதைமாற்றம் எனப்படும் வளர்சிதைமாற்றத்துக்கு உட்படுத்தி சேமித்தல் ஆகும். அத்துடன் கழிவுப் பொருட்களான பசை, பிசின், சில கனிமப் பொருட்களையும் சேமிக்கின்றது. பச்சையவிழையம் இவ்விழையத்தின் கலங்கள் பச்சைய நிறமியையுடைய பச்சையவுருமணிகளைக் கொண்ட கலங்களால் ஆனது. இவை பொதுவாகப் பச்சை இலைகளின் மென்மையான இழையத்திலும், செடிகளில் ஒளித்தொகுப்புச் செய்யக்கூடிய தண்டின் மேற்பட்டைப் பகுதியிலும் காணப்படும். காற்றுக்கலவிழையம் இவை ஒருவகை புடைக்கலவிழையமே ஆகும். நீர்த் தாவரங்களில், இவ்விழையத்திலுள்ள கல இடைவெளிகள் பெரிதாக அமைந்து காற்றுக் குழிகளை உருவாக்குவதால், அந்தத் தாவரங்கள் மிதக்கும் தன்மையுடையவையாக இருக்க முடிகின்றது. ஒட்டுக்கலவிழையம் இவையும் செலுலோசாலான மெல்லிய கலச்சுவரைக் கொண்டிருப்பினும், பல கலங்கள் ஒன்றையொன்று சந்திக்கும் புள்ளிகளான கலத்தின் மூலைப் பகுதிகளில் செலுலோசு, பெக்டின் போன்ற பொருட்களால் கலச்சுவர் தடிப்படைந்து காணப்படும். இங்கே கலங்கள் கல இடைவெளிகளின்றி மிகவும் நெருக்கமாக அடுக்கப்பட்டு இருக்கும். இவை பொதுவாகத் தண்டுகள், இலைகளில், தோலுக்குக் கீழான இழையமாகக் காணப்படும். இவை ஒரு வித்திலைத் தாவரத்திலோ, வேர்களிலோ காணப்படுவதில்லை. இளம் தாவரத் தண்டுகளில் ஒரு ஆதாரம் வழங்கும் இழையமாகத் தொழிற்படும். இவை தாவர உடல்களில் இழுவிசை, மீள்திறன் போன்ற இயல்புகள் உருவாகக் காரணமாகும். இலைகளின் கரைப்பகுதிகளில் அமைந்திருந்து, காற்றில் அவை கிழிந்து போகாமல் பாதுகாக்கும். அத்துடன் எளிய காபோவைதரேட்டு பதார்த்தங்களை உருவாக்குவதிலும், மாப்பொருளைச் சேமிப்பதிலும் இவ்விழையம் பங்கு கொள்ளும். வல்லருகுக்கலவிழையம் இவ்விழையம் தடித்த கலச்சுவரைக் கொண்ட இறந்த கலங்களாலானது. இக்கலங்கள் லிக்னின் என்னும் பதார்த்தத்தால் ஆன தடித்த, இறுக்கமான துணைக் கலச்சுவரைக் கொண்டுள்ளன. இந்த லிக்னின் படிவானது மிகவும் தடிப்பாக இருப்பதனால், இக்கலங்கள் வளையாத, உறுதியான, நீரை உட்புகவிடாத இயல்புகளைக் கொண்டிருக்கும். கல இடைவெளியற்று, மிக நெருக்கமாக அடுக்கப்பட்ட கலங்கள் பல்கோண வடிவத்தைக் கொண்டிருக்கும். இவ்விழையம் முக்கியமாகக் கீழ்த்தோல், பரிவட்டவுறை, துணைக் காழ், துணை உரியம் போன்ற இடங்களில் காணப்படும். இவ்விழையத்தின் முக்கியமான தொழில் தாவரத்துக்கு உறுதியைக் கொடுப்பதனால், அவற்றிற்கான ஆதாரத்தை வழங்குவதாகும். இவ்விழையத்தின் கலங்களை இரு வகைப்படுத்தலாம். நார் (fibres): இவை நீளமாகவும், கூர்மையான கல முடிவுகளையுடைய நீட்சியடைந்த கலங்களைக் கொண்டுமிருக்கும். வன்கலங்கள் (sclerids): இவை லிக்னின் ஏற்றப்பட்ட மிகத் தடித்த கலச்சுவர் கொண்ட, குறுகிய கலங்களாகும். மேற்றோல் தாவரத்தின் எல்லாப் பகுதிகளையும் மூடியிருக்கும் தனிப் படலத்தால் ஆன கலங்களைக் கொண்டதே இந்த மேற்றோல் ஆகும். இவை பொதுவாகத் தட்டையான கலங்களால் ஆனது. கலங்களின் மேற்சுவரும், பக்கச் சுவர்களும், உட்சுவரை விடத் தடிப்பமானதாக இருக்கும். இங்கே கலங்கள் கல இடைவெளியற்று, ஒரு தொடர்ந்த விரிப்பாக அடுக்கப்பட்டும் தாவரத்தை மூடி இருந்து பாதுகாப்பளிக்கும். சிக்கலான நிரந்தர இழையம் ஒரே கல உற்பத்தியைக் கொண்ட, ஒன்றுக்கு மேற்பட்ட இழையக் கூட்டங்கள் ஒரு குறிப்பிட்ட தொழிலைச் செய்வதற்காக ஒன்றாக இணைந்து தொழிற்படுமாயின் அவை சிக்கலான இழையம் எனப்படும். கலனிழையங்களான காழ், உரியம் இவ்வகை இழையங்களாகும். மாறிழையத்தில் உள்ள பெற்றோர்க் கலங்கள் இவ்வகையான காழ் உரிய இழையங்களை உருவாக்கும். இவை நீர், கனிமம். ஊட்டச்சத்துக்கள், மற்றும் கரிமப் பதார்த்தங்களைத் தாவரத்தினுள் கடத்துவதில் பங்கெடுக்கும். காழ் கலன்றாவரங்களில் நீர், கனிமங்களைக் கடத்தும் முக்கிய இழையமாகக் காழ் இருக்கிறது. தாவரத்தின் தண்டு, வேர்களின் நடு அச்சைச் சுற்றி, குழாய் போன்ற அமைப்புக்களை இந்த இழையம் ஏற்படுத்தி இருக்கும். அக்குழாய்களின் ஊடாக நீர், கனிமம்மேல் நோக்கிக் கடத்தப்படும். உரியம் தாவரத்தால் உற்பத்தியாக்கப்படும் உணவுப் பொருட்களைக் கரைந்த நிலையில் தாவரத்தில், தேவைக்கேற்ப மேல் நோக்கியோ அல்லது கீழ் நோக்கியோ, எல்லாப் பகுதிகளுக்கும் எடுத்துச் செல்வதில் இந்த உரிய இழையம் உதவும். மேற்கோள்கள் உடற்கூற்றியல் இழையவியல்


source: CulturaX

text: கருப்பும் அழகுதான்.. பெயரை மாற்றியது ஃபேர் அண்ட் லவ்லி.. புதுப் பெயர் என்ன தெரியுமா? #fairandlovely | Fair and lovely new name is 'Glow & Lovely' - Tamil Oneindia | Updated: Thursday, July 2, 2020, 21:39 [IST] சென்னை: யூனிலீவர் நிறுவனம், தனது அழகு கிரீமான, 'ஃபேர் & லவ்லி' பெயரை 'க்ளோ & லவ்லி' ('Glow & Lovely') என்று மாற்றியுள்ளது. ஆண்களுக்கான ஸ்கின் கிரீம் 'க்ளோ & ஹேண்ட்சம்' (Glow & Handsome) என்று அழைக்கப்படும் என்று இந்துஸ்தான் யூனிலீவர் இன்று அறிவித்துள்ளது. 90ஸ் கிட்ஸ் அதிலும், பெண்கள் வாழ்க்கையில் பிரிக்க முடியாத ஒரு அங்கமாக இருப்பது ஃபேர் அன்டு லவ்லி சரும கிரீம். குறைந்த நாட்களில் கருப்பான மேனியும் சிவப்பு நிறத்திற்கு மாறும் என்ற நம்பிக்கையால், நகரங்கள் மட்டுமல்லாது கிராமப்புறங்களிலும், அவ்வளவு ஃபேமஸ். 45 வருட பாரம்பரியம் கிட்டதட்ட 45 வருடங்களாக சந்தையில் வெற்றிகரமாக இருக்கும் காஸ்மெடிக்ஸ் பொருட்களில் ஒன்றுதான் ஃபேர் அண்ட் லவ்லி. ஆண்கள் கூட பவுடர் கலையாமல் இருக்க இதை பூசிக்கொள்வது உண்டு. அதன் வாசமும் பலருக்கு பிடிக்கும். பிறகு ஆண்களுக்காகவும் தனியாக க்ரீம் வெளியிட்டது இந்த நிறுவனம். இப்படி பலரின் உணர்வுகளோடு கலந்த பெயர்தான், Fair & Lovely. ஆனால், இந்த பெயரில் மாற்றம் கொண்டு வரப்போவதாக ஹிந்துஸ்தான் யுனிலீவர் லிமிடெட் நிறுவனம் சமீபத்தில் தெரிவித்தது. கறுப்பு என்பது அழகு குறைவானது. சிவப்பாக மாறுவதே அழகு எனப் பொருள் தரும்படி பெயர் இருப்பதாக உள்ளதால் இந்த முடிவை ஹிந்துஸ்தான் நிறுவனம் எடுத்துள்ளதாக தெரிவித்தது. இந்த நிலையில்தான், 'க்ளோ & லவ்லி' என்று பெயர் மாற்றியுள்ளது ஃபேர் அன்ட் லவ்லி. ஆண்களுக்கான ஸ்கின் கிரீம் 'க்ளோ & ஹேண்ட்சம்' என்று பெயரிடப்பட்டுள்ளது. இத்தனை நாட்களாக அதன் உச்சரிப்பு கூட பெரும்பாலான பேருக்கு தெரியாமல் 'பேரன் லவ்லி' என்று மக்கள் வாயில் புழங்கியது. இனி புது பெயரை பழக்கிக் கொள்ள வேண்டியதுதான். "சரும பராமரிப்பு பிராண்டுகளின் உலகளாவிய போர்ட்ஃபோலியோவை உள்ளடக்குவதற்கும், அனைத்து தோல் டோன்களையும் கருத்தில் கொண்டும், அழகின் பன்முகத்தன்மையைக் கொண்டாடுவதற்கும் நாங்கள் முழுமையாக கடமைப்பட்டுள்ளோம். 'ஃபேர்', 'வெள்ளை' மற்றும் 'ப்ரைட்' போன்ற சொற்களின் பயன்பாடு சரியானது ஒற்றை பரிணாமத்தோடு உள்ளதால் பெயர் மாற்றம் தேவைப்பட்டது, " என்று இந்துஸ்தான் யூனிலீவர் நிறுவன அழகு சாதன பிரிவு தலைவர் சன்னி ஜெயின் தெரிவித்துள்ளார். Hindustan Unilever Limited (HUL), the Indian arm of consumer goods company Unilever, announced that the company has renamed its popular skin care brand Fair & Lovely as 'Glow & Lovely.'


source: wikipedia

text: விக்கிப்பீடியா மொழிகள்


இரண்டு மில்லியன் மனிதர்களின் வதிவிட உரிமை மீதான ஆபத்து இந் நாட்டு கடவுச் சீட்டின்றி சுவிற்சர்லாந்தில் நீண்டகாலமாகத் தொழில் புரியும் இரண்டு மில்லியன் மக்களிற்கு நாடு கடத்தல் சட்ட அமுலாக்கம் ஆபத்தானது. சிறிய குற்றச் செயல்கள் புரிபவரை எவ்வித விசாரணையுமின்றி பலவந்தமாக திருப்பி அனுப்ப இது வழிசெய்கிறது. இச் சட்ட மூலமானது இந் நாட்டில் நீண்ட காலமாக வாழும் மக்களின் இரண்டாம் தலைமுறையினருக்கும் உரித்தானதாகும். சுவிற்சர்லாந்து பாராளுமன்றத்தில் ஏற்கனவே கொண்டுவரப்பட்ட நாடு கடத்தல் சட்டமானது நீண்ட காலம் இந் நாடுகளில் வசிப்பவர்களிற்கு ஒரு கடினப் போக்குடைய சட்டமாகும். இவ் ஆபத்திலிருந்து விடுபடுவதற்கே நாடு கடத்தல் சட்ட அமுலாக்க மசோதாவிற்கு இல்லை என வாக்களிக்க வேண்டும். ஏமாற்று நடவடிக்கை நாடு கடத்தல்; சட்ட அமுலாக்க மசோதா நீண்டகாலத்திற்கு முன்னர் தீர்மானிக்கப்பட்ட நாடு கடத்தல் சட்டமூலத்தினை கடுமைப்படுத்துகிற பெயர்மாற்றப்பட்ட ஏமாற்று நடவடிக்கை. வெளிநாட்டவரை திருப்பி அனுப்பும் இம் மசோதா அன்று குறைந்தபட்ச பெரும்பான்மையுடன் வெற்றிபெற்றது. நாடு கடத்தல்; சட்ட அமுலாக்க மசோதாவின் மூலம் தம்மால் ஏற்கனவே கொண்டுவரப்பட்ட மசோதாவை மீள ஒரு படி மேல் சென்று இன்னும் கடுமைப்படுத்தும் சட்டமாக அமுலாக்க முயற்சிக்கின்றனர். ஆபத்தான சட்ட மூலம் நாடு கடத்தல் சட்ட அமுலாக்க மசோதா சுவிற்சர்லாந்து அடிப்படை அரசியல் அமைப்பு முறைக்கும், சர்வதேச மனித உரிமை ஒப்பந்தத்திற்கும் தனிமனிதர்களது சுயாதீன நடமாட்ட ஒப்பந்தத்திற்கும் எதிரானது. இம் மசோதாவுக்கான வரைவும் சட்ட அமுலாக்கமும் சட்டம் இயற்றுபவர்களிற்கும் நீதிமன்றத்திற்குமே உரித்தானதாகும் இதுவிடயத்தில் இவர்கள் சட்டத்தை தமது கைகளில் எடுத்துக் கொள்கின்றனர். இந் நடவடிக்கையானது அடிப்படையில் அரசியல் அதிகாரப் பகிர்வினை இரட்டிப்பாகப் பாதிக்கிறது. அத்தோடு இம் மசோதா சுவிற்சர்லாந்து அரசியலமைப்பு முறைமையினையும் பல சட்ட ஒழுங்குகளையும் பாதிக்கிறது ஐரோப்பிய ஒன்றியத்துடனான உறவு பாதிப்படையும் சுவிற்சர்லாந்து சமஷ்டி அரசின் கருத்துப்படி, இம் மசோதாவை ஏற்றுக்கொண்டால் வருடத்திற்கு 10000 பேர்கள் சிறிய குற்றங்களிற்காக எவ்வித விசாரணையுமின்றி திருப்பி அனுப்பப்படுவதற்கான சாத்தியம் உண்டு. இதன்மூலம் சுவிற்சர்லாந்து அரசு பத்தாயிரம் தடவைகள் தனிமனிதர்களது சுயாதீன நடமாட்ட ஒப்பந்தத்தினை மீறும். மேலும் இந் நடவடிக்கையானது அரசியல் அமைப்பினால் தீர்மானிக்கப்பட்ட ஐரோப்பிய ஒன்றியம் உடனான உறவை பாதிக்கப் போகிறது. குடியேற்றவாசிகள் தீர்மானகரமான சக்திகள் கடந்த ஆண்டுகளில் சுவிற்சர்லாந்தில் ஒரு மில்லியன் மக்கள் இந் நாட்டுப் பிரஜைகளாக அங்கீகரிக்கப் பட்டிருக்கிறார்கள். இவர்களில் 880000 பேர் பதினைந்து வயதிற்கு மேற்பட்ட சுவிற்சர்லாந்து பிரஜைகள், அத்துடன் இரட்டைக் குடியுரிமை கொண்டவர்கள். சுவிற்சர்லாந்து குடியேற்ற வாசிகள் நடைபெறப்போகும் அபிப்பிராய வாக்கெடுப்பில் வாக்குகளை சரியான முறையில் பிரயோகித்து இம் மசோதாவுக்கு எதிராக வாக்களித்தால் எமது பெரும்பான்மை பலத்தினை நிரூபிக்க முடியும். நாம் அளிக்கும் இல்லை எனும் அபிப்பிராயத்தின் மூலம் இம் மனிதாபிமானமற்ற நாடு கடத்தல் சட்ட அமுலாக்க மசோதாவை நிராகரிக்க முடியும் உங்களது ஒத்துழைப்பு எமக்கு அவசியமானது சோசலிச ஜனநாயகக் கட்சி அனைத்து வெளிநாட்டு மற்றும் குடியேற்ற வாசிகளின் அரசியல் பொருளாதார சமூக கலாச்சார விழுமியங்களிற்கு இடையே சமத்துவப் போக்கினை கடைப்பிடிக்கும் கட்சியாகும். நாம் வெளிநாட்டு மற்றும் குடியேற்ற வாசிகள் அனைத்துத் தரப்பினரதும் அரசியல் சமத்துவ ஈடுபாட்டிற்கும் அதேபோல் பாரபட்சத்துக்கு எதிராகவும் அவர்களினது அரசியல் கட்சிகளுடனும் சமூக அமைப்புகளுடனும் இணைந்து போராடுவோம். இந்த மசோதாவுக்கு எதிரான பிரச்சாரத்திற்கு உங்கள் ஆதரவினையும் நன்கொடைகளையும் சோசலிச ஜனநாயகக் கட்சியின் வெளிநாட்டு மற்றும் குடியேற்ற பிரிவுக்கு வழங்குங்கள். தொடர்புகளிற்கு: www.spschweiz.ch/migranten www.pssuisse.ch/migrants யேர்மன், மொழியில் நிதி பங்களிப்பு தொடர்பு விபரங்கள்: - SP Schweiz, 3001 Bern, PC 30-28039-3, IBAN CH45 0900 0000 3002 8039 3, Vermerk «SP MigrantInnen, Kampagne Durchsetzungsinitiative» - PS Suisse, 3001 Berne, PC 30-28039-3, IBAN CH45 0900 0000 3002 8039 3, avec la mention «PS Migrant-e-s, campagne mise en œuvr 7ff9 e»


text: மதுரையம்பதி: ஸுகாராத்யா,சிவாராத்யா, சுபகரி, சிவதூதீ, சிவமூர்த்தி ஆத்தாடி மாரியம்மா பொங்கல் ஆக்கிவச்சேன் வாடியம்மா ஆழாக்கு அரிசியைப் பாழாக்க வேணாம் தின்னுப்புட்டு போடியம்மா இந்தப் பாட்டு தானே உங்கள் மனத்தில் ஓடியது ஸுகாராத்யா என்ற திருநாமத்திற்குப் பொருள் சொல்லும் போது?! :-) வியாஸ புத்திரரான சுகப்பிரம்மத்தால் வழிபடப்பட்டவள் ஸுகாராத்யா என்பதும் பொருந்தும் என்று நினைக்கிறேன். நோகாம நோம்பு கும்பிடவும் வைக்கிறவள்!!ஆடம்பரம் இல்லாத அக வழிபாடு,உள்முக வழிபாட்டால் அறியப்படுபவள் - அந்தர் முக சமாராத்யா பிரம்மாண்ட புராணத்தில் சொல்லப்படுகிறது.// பிரம்மாண்ட புராணம் கொஞ்சம் விவரிச்சால் நல்லா இருக்கும். :( அதாவது சிவனாக வணங்கப்படுபவள் என்று பொருள். // தக்ஷிணாமூர்த்தி ஸ்வரூபிணே னு கூட ஒரு நாமாவளி உண்டு போலிருக்கே? ம்ம்ம்ம்ம்??? இல்லை, இதைத் தான் தப்பாய்ப் புரிஞ்சுண்டு சொல்றேனோ?


பத்திரிகை உலகில் ஒரு வலுவான இடத்தை விட்டுச் சென்ற பத்திரிகையாளர் கௌரி லங்கேஷ்! மூத்த கன்னட பத்திரிகையாளர், சமூக ஆர்வலர், திரைப்படத் தயாரிப்பாளர், பிரபலமான நாடக நடிகர் மற்றும் சிறந்த அரசியல் விமர்சகருமான கௌரி லங்கேஷ் செவ்வாய்க்கிழமை இரவு அவரது இல்லத்தில் கொல்லப்பட்டார். முகம் தெரியாத நபரால் சுடப்பட்டார். கெளரி லங்கேஷ் 1962ல் கவிஞர்-பத்திரிகையாளரான பி. லங்கேஷ்க்கு மகளாக பிறந்தார். முதல் முதலில் 'டைம்ஸ் of இந்தியா' பத்திரிக்கையில் இணைந்து ஒரு பத்திரிகையாளராய் தன் பயணத்தை தொடங்கினார். 2000-ல் தன் தந்தையை பறிகொடுத்த கௌரி அவர் நடத்தி வந்த லங்கேஷ் பத்திரிக்கையை தனது சகோதரருடன் இணைந்து நடத்தினார். தன் தந்தை இறந்த பொழுதே 16 வருடம் ஊடகத்தில் பணிப்புரிந்திருந்தார். தன் சகோதரருடன் ஏற்பட்ட வேறுப்பாட்டால் லங்கேஷ் பத்திரிக்கையில் இருந்து வெளியேறி “கௌரி லங்கேஷ் வார பத்திரிக்கை” என்ற பெயரில் தொடர்ந்தார். கௌரி லங்கேஷ் வார பத்திரிக்கையில் சர்ச்சைக்குரிய பல செய்திகளை பாரபட்சமின்றி எழுதியவர். வலதுசாரி இந்துத்துவ கட்சியின் கடுமையான விமர்சகர். தனது பத்திரிக்கை மற்றும் எழுத்தின் மூலம் அச்சமின்றி பல வலுவான செய்திகளை கௌரி கொடுத்துள்ளார். அவரது ‘Kanda Hagey’ நான் பார்ப்பதை போல என்ற பத்தியில் அரசியல் அல்லது சர்ச்சைக்குரிய பல செய்திகளை தான் பார்த்தவாறே எழுதுவார். இறுதியாக அவரது கடைசி நிரலில் போலி செய்தி மற்றும் பொய்களை பரப்பும் ஆளும் கட்சியின் பரந்த பிரச்சாரத்தை பற்றி எழுதி இருந்தது குறிப்பிடத்தக்கது. 2008-ல் கௌரி மீது அதிக வெளிச்சம் படத் தொடங்கியது, காரணம் தன் பத்திரிக்கையில் அவர் சில அரசியல் தலைவர்களை பற்றி விமர்சித்து எழுதியதே ஆகும். அதனால் அவர்மீது அவதூறு வழக்கு தொடரப்பட்டது, பின் அதற்காக அவருக்கு ஆறு மாதம் சிறை தண்டனை மற்றும் 10000 ரூபாய் அபராதம் வழங்கப்பட்டது. இருப்பினும் முன்கூட்டியே ஜாமீன் பெற்று வெளியேறினார் கௌரி. அவருக்கு எதிரான வழக்கை எதிர்த்து ஒரு பத்திரிகையாளர் தன் கட்டுரையின் ஆதாரத்தை வெளிப்படுத்த வேண்டும் என்பது பொருத்தமற்றதாக இருப்பதாகக் கூறி அவரது கூற்றுகளுக்கு ஆதாரங்களை வழங்க மறுத்துவிட்டார். ஒரு பத்திரிக்கையாளராய் என்றும் நிலையாக நின்று எந்த பக்கமும் பரிந்து பேசாமல் துணிச்சலாய் பல பிரச்சனைகளுக்கு குரல் கொடுத்துள்ளார். பத்திரிகை மற்றும் பத்திரிகையாளர் சுதந்திரத்திற்கு ஒரு முன்னோடியாய் இருந்தார் கௌரி லங்கேஷ். அவரது இந்த கொடூர மரணத்தை தொடர்ந்து பலர் தங்கள் அனுதாபங்களை ட்விட்டர் மூலம் தெரியப்படுத்தி வருகின்றனர். அரசியல்வாதிகள் முதல் சினிமா பிரபலங்கள் வரை பலர் கௌரி லங்கேஷ்க்கு இரங்கல் தெரிவித்த வண்ணம் இருக்கின்றனர். நாடெங்கிலும் பத்திரிகைத்துறை, ஊடகத்துறையைச் சேர்ந்த பலரும் கெளரி லங்கேஷ் கொலைக்கான நீதி கிடைக்கவேண்டும் என்றும் பத்திரிகை சுதந்திரத்தை ஒடுக்குபவர்கள் மீது கடும் நடவடிக்கை எடுக்கவேண்டும் என்றும் போராட்டமும், இரங்கல் கூட்டங்களும் நடத்தி வருகின்றனர். மேற்கு வங்க முதல் அமைச்சர் மம்தா பானர்ஜி பெங்களூரில் பத்திரிகையாளர் கௌரி லங்கேஷைக் கொன்றது மிகவும் வருத்தமளிக்கிறது. மிகவும் துரதிர்ஷ்டம் மற்றும் ஆபத்தானது, இதற்கு நிச்சயம் நீதி தேவை என ட்வீட் செய்துள்ளார். கர்நாடக முதல் அமைச்சர், மூத்த பத்திரிகையாளர் கௌரி லங்கேஷ் படுகொலை செய்தியை கேட்டு அதிர்ச்சி அடைந்தேன். இந்த கொடூர செயல் கண்டனத்திற்குரியது எனவும். மேலும் நான் டிஜிபி யுடன் பேசியிருக்கிறேன், குற்றவாளிகளை உடனடியாக நீதிக்கு முன் கொண்டு வருமாறும் மற்றும் முழுமையான விசாரணையை உறுதி செய்யும்படி அறிவித்துள்ளேன் என்று ட்வீட் செய்துள்ளார். ஒரு பக்கம் அவருக்கு இரங்கல் தெரிவிக்க பலர் அவருக்கு எதிரான சர்ச்சைக்குரிய பல செய்திகளை ட்விட்டரில் பரப்பி வருகின்றனர். கௌரி லங்கேஷ் ஒரு குற்றவாளி என்றும் அவருக்கு இறுதி மரியாதை தேவை இல்லை என்று ஒரு சில முக்கிய பிரபலங்கள் ட்வீட் செய்து வருகின்றனர். அவரது இறுதி சடங்கு எந்த வித மதச்சார்பின்றி நிறைவேற்றப் பட்டது. அவரது அடக்கத்தில் கௌரியின் சகோதரர் இந்தரஜித் லங்கேஷ், அவரது தாயார், குடும்பம், நண்பர்கள், நடிகர் பிரகாஷ் ராஜ் மற்றும் பசவ குரு ஜெயு சுவாமி ஆகியோர் கலந்துக்கொண்டனர். "கௌரி ஒரு பகுத்தறிவாளராக இருந்தார், எந்த மத பழக்கவழக்கத்திலும் நம்பிக்கை வைக்கவில்லை, சடங்கின் போது அவரது கருத்தாக்கத்திற்கு எதிராக நாங்கள் செல்லமாட்டோம்,” என்று அவரது சகோதரர் ஊடகங்களுக்கு பேட்டி அளித்தார். கௌரி லங்கேஷ் இறுதி சடங்கு கௌரி லங்கேஷ் இறுதியாக தனது ட்விட்டர் பக்கத்தில், “நாம் அனைவரும் போலி செய்திகளை பரப்பி தவறு செய்கிறோம் நாம் ஒருவருக்கொருவர் எச்சரித்துக்கொள்வோம்...” என்று ட்வீட் செய்துள்ளார். மேலும் நமது பெரிய எதிரி யாரென்று தெரியும் ஏன் நமக்குள் சண்டைப் போட்டு கொள்கிறோம் எனவும் கேள்வி எழுப்பி இருந்தார். இதன் மூலம் அவரக்கு ஆபத்துகள் உள்ளது என்று அவர் ஏற்கனவே அறிந்திருப்பார் என பலர் யூகிக்கின்றனர். கத்தி முனையை விட பேனா முனை வலிமை வாய்ந்தது என்ற பழமொழிக்கு மாறாக இன்று கத்தி முனையே கூர்மையானது என நிரூபனமானது. ஓங்கி நின்ற குரல் இன்று அடங்கியது.


source: fineweb

text: கிராம் சாயமேற்றல் கிராம் சாயமேற்றல் (Gram Staining) என்பது பாக்டீரியாக்களை இரு பெரும் வகைகளாகப் பிரிப்பதற்காக உருவாக்கப்பட்ட ஒரு சாயமேற்றல் முறையாகும். இந்தப் பெயரானது, இம்முறையைக் கண்டுபிடித்த ஹான்ஸ் கிரிஸ்டியன் கிராம் என்ற டென்மார்க் நாட்டு அறிவியலாளரின் பெயரைக் கொண்டு ஏற்படுத்தப்பட்டதாகும்[1]. இந்தச் சாயமேற்றல் முறை மூலம் பக்டீரியாக்கள் கிராம்-நேர் பாக்டீரியாக்கள், கிராம்-எதிர் பாக்டீரியாக்கள் என இரு பெரும் பிரிவுகளாகப் பிரிக்கப்படுகின்றன. பக்டீரியாக்களின் அமைப்பைப் பொறுத்து, சாயமேற்றலின்போது இவை வெவ்வேறு நிறங்களைப் பெறுகின்றமையால், இவற்றை வேறுபடுத்த முடிகின்றது. முக்கியமாக இவற்றின் கலச்சுவரில் இருக்கும் வேறுபாடே இவற்றை வேறுபடுத்த உதவுகின்றது. பக்டீரியாக்கள் பற்றிய ஆராய்ச்சிகளில் பக்டீரியாக்களைக் கண்டறிய ஈடுபடுத்தப்படும் முதல் முறை கிராம் சாயமேற்றலாகும். எனினும் இது சில வகை பக்டீரியாக்களில் ஒழுங்காக வேலை செய்யாது- அதாவது அவற்றில் இடைப்பட்ட முடிவுகளைத் தரலாம். எனவே தற்காலத்தில் பக்டீரியாக்களை இனங்காண்பதற்காக இச்சாயமேற்றலுக்கு அடுத்த படியாக மரபணுப் பரிசோதனையும் மேற்கொள்ளப்படுகின்றது. பொருளடக்கம் வரலாறு[தொகு] கிராம் சாயமேற்றல் முறையை பேர்லின் மருத்துவமனையில் வேலை செய்து கொண்டிருந்த ஹான்ஸ் கிரிஸ்டியன் கிராம் (1853–1938) என்ற டென்மார்க் நாட்டு விஞ்ஞானி 1884ஆம் ஆண்டு கண்டுபிடித்தார். நுணுக்குக்காட்டியில் பக்டீரியாக்களை இலகுவாகப் பார்வையிடுவதற்காகவே இவர் இம்முறையை விருத்தி செய்தார். எனினும் இம்முறை தற்போது பக்டீரியாக்களைப் பிரித்தறிவதற்காகவே பயன்படுத்தப்படுகின்றது. பயன்பாடு[தொகு] இச்சாயமேற்றல் முறை மூலம் பக்டீரியாக்களை கிராம்-நேர் மற்றும் கிராம்-எதிர் பக்டீரியாக்கள் என இரு பெரும் பிரிவுகளாகப் பிரிக்க முடிகின்றது. பக்டீரியாக்களின் கலச்சுவர் பெப்டிடோகிளைக்கன் எனும் பல்சக்கரைட்டு மற்றும் இணைக்கப்பட்ட அமினோ அமிலங்களாலானது. கிராம் நேர் பக்டீரியாக்களின் கலச்சுவர் அதிக தடிப்புடையது என்பதால் கிராம் சாயமேற்றலின் போது இடப்படும் பளிங்கு ஊதா சாயத்தை ஏற்கின்றன. இதனால் கிராம்-நேர் பக்டீரியாக்களை கிராம் சாயமேற்றலின் பின்னர் நுணுக்குக்காட்டியினால் அவதானித்தால் அவை ஊதா நிறத்தில் காட்சியளிக்கின்றன. எனினும் கிராம்-எதிர் பக்டீரியாக்களில் கலச்சுவரின் பெப்டிடோகிளைக்கன் படை மிகவும் தடிப்புக் குறைவாக இருப்பதால் இவை ஏற்கும் பளிங்கு ஊதா சாயம் அற்கஹோலால் கழுவப்படும் போது அகற்றப்பட்டு விடுகின்றது. இதனால் பின்னர் இடப்படும் குங்குமச் சாயத்தையே இவை ஏற்கின்றன. இதனால் கிராம்-எதிர் பக்டீரியாக்கள் கிராம் சாயமேற்றலின் பின்னர் குங்குமத்துக்குரிய இளஞ்சிவப்பு நிறத்தில் காட்சியளிக்கின்றன. பக்டீரியாக்களைப் போல ஆர்க்கியா பெப்டிடோகிளைக்கனாலான கலச்சுவரைக் கொண்டிராமையால் இவற்றை கிராம் சாயமேற்றலின் மூலம் பிரித்தறிய முடியாது. கிராம் சாயமேற்றும் முறை[தொகு] கிராம் சாயமேற்றலில் பிரதானமாக நான்கு படிகள் உள்ளன: - பக்டீரியாக்களைச் சூடாக்கி அவற்றின் மீது முதன்மைச் சாயமான பளிங்கு ஊதாச் சாயத்தை இட வேண்டும். - பின்னர் வழுக்கி மீது அயோடீன் கரைசல் இட வேண்டும். அயோடீன் பளிங்கு ஊதாச் சாயத்தை கலச்சுவரில் நிலைப்படுத்த உதவும். - அல்கஹோல் அல்லது அசிட்டோனால் நிறநீக்கம் செய்ய வேண்டும். - குங்குமப்பூச் சாயம் மூலம் மீண்டும் நிறமூட்டல் வேண்டும். பளிங்கு ஊதாச் சாயத்தை (Crystal Violet- CV) நீரில் கரைக்கும் போது அது CV+ மற்றும் Cl- அயன்களாகப் பிரிகையடையும். இந்த இரண்டு அயன்களும் கிராம்-நேர் மற்றும் கிராம்-எதிர் ஆகிய இரு வகை பக்டீரியாக்களின் கலச்சுவரினூடாகவும் ஊடுருவும். CV+ அயன் பக்டீரியக் கலங்களிலுள்ள மறையேற்றமுள்ள அயன்களுடன் தாக்கமடைந்து சாயமேற்றப்பட்ட பக்டீரியாக்களை ஊதா நிறமாக மாற்றுகின்றது. பின்னர் இடப்படும் அயோடின் (I- அல்லது I3-) கலங்களிலுள்ள CV+ உடன் தாக்கமடைந்து கல்த்தினுள்ளும் கலச்சுவரிலும் பளிங்கு ஊதா-அயோடீன் சிக்கல்களை (CV-I) உருவாக்குகின்றது. இச்சிக்கல்கள் ஊதா நிறத்தை நிலைப்படுத்துகின்றன. எனவே இந்நிலையில் நுணுக்குக்காட்டியூடாக அவதானித்தால் கிராம்-நேர் மற்றும் கிராம்-எதிர் ஆகிய இரு வகைகளும் ஒரே மாதிரியாக ஊதா நிறத்திலேயே தோற்றமளிக்கும். கிராம் சாயமேற்றலின் முக்கியமான படிமுறை நிறநீக்கல் பதார்த்தங்களான அற்கஹோல் அல்லது அசிட்டோன் ஆகியவற்றை இடுதலாகும். கிராம்-எதிர் பக்டீரியாக்கள் மெல்லிய பெப்டிடோகிளைக்கன் கலச்சுவருக்கு வெளிப்புறமாக ஒரு இலிப்போ-பல்சக்கரைட்டு மென்சவ்வைக் கொண்டிருக்கின்றன. கிராம்-நேர் பக்டீரியாக்கள் பிரதான பொஸ்போ-இலிப்பிட்டு மென்சவ்வுக்கு வெளிப்புறமாக பல அடுக்குகளைக் கொண்ட தடித்த பெப்டிடோகிளைக்கனாலான கலச்சுவரைக் கொண்டுள்ளன. அற்கஹோல் கிராம்-எதிர் பக்டீரியாக்களின் இலிப்போ-பல்சக்கரைட்டு மென்சவ்வுடன் தாக்கமடைந்து அம்மென்சவ்வை அகற்றி விடுகின்றது. அம்மென்சவ்வுடன் சேர்த்து CV-I ஊதா நிறச் சாயமும் அகற்றப்பட்டு விடும். ஆனால் கிராம்-நேர் பக்டீரியாக்களில் நிறப்பொருள் அகற்றப்படுவதில்லை. அற்கஹோல் கிராம்-நேர் பக்டீரிய கலத்தில் நீரிழப்பைத் தூண்டுவதால் பளிங்கு ஊதாச்சாயம் கலத்துள் சிக்கப்பட்டு கலத்தின் ஊதா நிறம் தொடர்ந்தும் பேணப்படுகின்றது. எனினும் இப்படிமுறை அவதானமாகச் செய்தல் அவசியமாகும். நிறநீக்கியான அற்கஹோலை சில நொடிகளுக்கு மேல் வழுக்கியில் பேணக் கூடாது. நீண்ட நேரம் அற்கஹோல் பேணப்பட்டால் கிராம்-நேர் பக்டீரியாக்களிலுள்ள ஊதா நிறமும் அகற்றப்பட்டு விடலாம். உதாரணங்கள்[தொகு] கிராம்-நேர் பக்டீரியாக்கள்[தொகு] கிராம்-நேர் பக்டீரியாக்கள் பொதுவாக கலத்தைச் சூழ ஒரு பொஸ்போ-இலிப்பிட்டு மென்சவ்வையும், அதனைச் சூழ தடிப்பான பெப்டிடோகிளைக்கன் கலச்சுவரையும் கொண்டுள்ளன. Firmicutes மற்றும் Actinobacteria வகைகளைச் சேர்ந்த பக்டீரியாக்கள் இவ்வாறு உள்ளன. கிராம்-எதிர் பக்டீரியாக்கள்[தொகு] இவற்றின் கலக்கட்டமைப்பு சற்று வித்தியாசமானது. கலத்தைச் சூழ முதலில் ஒரு பொஸ்போ-இலிப்பிட்டு மென்சவ்வையும், அதனை அடுத்ததாக மெல்லிய தனிப் படையாலான பெப்டிடோகிளைக்கன் கலச்சுவரையும், அதனை அடுத்ததாக இலிப்போ-பல்சக்கரைட்டாலான இரண்டாவது மென்சவ்வையும் கொண்டுள்ளன. இதுவரை அறியப்பட்ட பக்டீரியாக்களில் அதிகமானவை கிராம்-எதிர் பக்டீரியாக்களாகும். சயனோ பக்டீரியா, ஸ்பைரோகீட்சுக்கள், பச்சை-சல்பர் பக்டீரியாக்கள், அனேகமான புரோட்டியோ பக்டீரியா, எசுச்சீரீச்சியா கொலி ஆகியன கிராம்-எதிர் பக்டீரியாக்களாகும். மேற்கோள்கள்[தொகு] - Austrian, R. (1960). "The Gram stain and the etiology of lobar pneumonia, an historical note". Bacteriol. Rev. 24 (3): 261–265. பப்மெட் 13685217 .


Arulveli: நுண்ணர்வு இன்மையே வறுமை நுண்ணறிவு இல்லாமையே வறுமை பொருட்செல்வம் இல்லையானால், அது வறுமை என்று நினைத்துக் கொண்டு இருக்கின்றோம். உண்மையில் வறுமை என்பது, ஒருவனுக்கு அறிவுநூல்களைக் கற்று, அறிந்து, நுண்ணிய அறிவு இல்லாமையே ஆகும் என்கின்றார் திருவள்ளுவ நாயனார். திருக்குறளில், தவம் என்னும் ஓர் அதிகாரம். மனத்தை ஐம்பொறிகளின் வழியே போக ஒட்டாமல், நிலைநிறுத்திக் கொள்ளும் வண்ணம், பல விரதங்களை மேற்கொண்டு, உணவைச் சுருக்கிக் கொள்ளுதலும்,கோடைக் காலத்தில் காய்கின்ற வெயிலில் நிற்றலும், மழைக் காலத்தில், மழையிலும், பனிக்காலத்தில் பனியிலும் இருத்தலும், நீர் நிலைகளில் நிற்றலும் ஆகிய நல்ல செயல்களைக் கடைப்பிடித்து, அச் செயல்களால் தம்முடைய உயிருக்கு வரும் துன்பங்களை எல்லாம் பொறுத்துக் கொண்டு, பிற உயிர்கள்பால் அருள் உடையர் ஆதல் தவம் ஆகும். சித்திரை மாதம் முதல் ஆடி மாதம் வரை உள்ள வெயில் காலத்தில், வெயில்படும் இடத்தில் நின்றுகொண்டு இருத்தல். வெயில் நிலை நிற்றல் என்றதனால், நாற்புறமும் தீயானது சூழ,மேலே சூரியனின் கதிர்கள் படுவதான பஞ்சாக்கினி மத்தியில் இருத்தல் என்பதும் கொள்ள வேண்டும். ஆவணி மாதம் முதல், கார்த்திகை மாதம் வரை உள்ள மழைக் காலத்திலும், மார்கழி மாதத்துப் பனியிலும் ஏரி, மடு, ஆறு போன்ற நீர்நிலைகளில் நின்றுகொண்டு இருத்தல். இவை அல்லாமல், ஈரத் துணியைப் போர்த்திக் கொண்டு இருத்தல், பட்ச உபவாசம், மாத உபவாசம் இருத்தல்,மரத்தின் கீழ் வசித்தல் ஆகியவை தவநிலையில் அடங்கும். இவையாவும், மனதைச் செம்மைப்படுத்துவதற்காகவும், ஒருநிலைப் படுத்துவதற்காகவும் அமைந்தவை. "மனம் அது செம்மையானால், மந்திரம் செபிக்க வேண்டாம்". மந்திரத்தை செபிப்பதே, மனத்தைச் செம்மைப்படுத்துவதற்குத் தான். மனமது செம்மையானால் மந்திரம் செபிக்க வேண்டா; மனமது செம்மையானால் வாயுவை உயர்த்த வேண்டா; மனமது செம்மையானால் வாசியை நிறுத்த வேண்டா; மனமது செம்மையானால் மந்திரம் செம்மைஆமே. என்பது "அகத்தியர் ஞானம்" என்னும் நூலில் வரும் பாடல். "உணவைச் சுருக்குதல் முதலியவற்றால் தமக்கு வரும் துன்பங்களைப் பொறுத்துக் கொள்ளுதலும், பிற உயிர்க்குத் துன்பம் செய்யாமையுமே தவத்திற்கு வடிவம் ஆகும்" என்கின்றார் நாயனார். மற்ற விரதங்கள் எல்லாம், உற்ற நோய் நோன்றல், உயிர்க்கு உறுகண் செய்யாமை என்னும் என்னும் இந்த இரண்டிலே அடங்குவதால், இதுவே தவத்திற்கு இலக்கணம் ஆக நாயனாரால் சொல்லப்பட்டது. உற்றநோய் நோன்றல், உயிர்க்கு உறுகண் செய்யாமை, தனக்கு வரும் துன்பத்தைப் பொறுத்துக் கொள்ளுதல், பிற உயிர்க்குத் துன்பம் செய்யாமையே தவம் என்னும் திருவள்ளுவ நாயனார் கருத்தை ஏற்றுக் கொள்ளுகின்றது, பதினெண்கீழ்க்கணக்கு நூல்களுள் ஒன்றான "சிறுபஞ்சமூலம்" உயிர்நோய் செய்யாமை, உறுநோய் மறத்தல், செயிர்நோய் பிறர்கண் செய்யாமை - செயிர்நோய் விழைவு வெகுளியினை விடுவான் ஆயின் இழிவு அன்று இனிது தவம். --- சிறுபஞ்சமூலம். உயிர் நோய் செய்யாமை --- பிறிதோர் உயிர்க்குத் துன்பம் செய்யாமையும்,உறு நோய் மறத்தல் --- தனக்குப் பிறரால் வருந் துன்பத்தை மறத்தலும், செயிர்நோய் பிறர்கண் செய்யாமை --- கோபத்தால் உண்டாகும் துன்பத்தைப் பிறரிடத்துச் செய்யாமையும், செயிர்நோய் விழைவு வெகுளி ஆகிய இவை விடுவான் ஆயின் --- குற்றத்தைச் செய்யுந் துன்பத்தைத் தருகின்றஅவாவும்கோபமும்ஆகிய இவற்றைவிட்டுவிடுவானே யானால், தவம் இழிவு அன்று இனிது --- அவனால் செய்யப்படும் தவமானதுதாழந்ததன்று, இனிமையுடையதாகும். இந்த அதிகாரத்தில் வரும் பத்தாம் திருக்குறளில், "உலகத்தில் செல்வர் சிலராகவும், வறுமை உடையோர் பலராகவும் இருபத்தற்குக் காரணம் யாது என்றால், தவம் செய்வார் சிலராகவும்,செய்யாதார் பலராகவும் இருப்பதே" என்கின்றார் நாயனார். செல்வம் என்பது நுண்ணறிவு உடைமையையும், வறுமை என்பது நுண்ணறிவு இல்லாமையையும் குறித்து நின்றது. இல்லாதவர் என்றால், செல்வம் இல்லாதவர் என்று பொருள் கொள்ளுதல் கூடாது. "இலர்பலர் ஆகிய காரணம், நோற்பார் சிலர், பலர் நோலா தவர்". என்று நாயனார் அருளிய திருக்குறளுக்கு,விளக்கமாக அமைந்துள்ளவை பின்வரும் பாடல்கள். பெண்ணவாய் ஆண்இழந்த பேடி அணியாளோ, ஒருவனுக்கு நுட்பமான அறிவில்லாமையே வறுமை ஆகும். நுட்ப அறிவினை உடையவனாய் இருத்தலே அவனுக்கு மிகப் பெருகிய பெருஞ் செல்வமாகும். என்னதான், அணிமணிகளால் தன்னை அழகு செய்துகொண்டாலும், பேடி பெண்ணாக முடியாது. அதுபோலத் தான்,மனிதர்க்கு அழகு கற்று அறிந்து ஒழுகி, நுண்ணுணர்வு பெற்று இருத்தல். விண்ணுலகே ஒக்கும் விழைவிற்றால் - நுண்ணூல் உணர்வு இலர் ஆகிய ஊதியம் இல்லார்ப் புணர்தல் நிரயத்துள் ஒன்று. --- நாலடியார். நுண்ணிய அறிவு உடையவரோடு கலந்து பழகி இன்புறுதல், விண்ணுலக வாழ்வைப் போன்றதொரு இன்பத்தைத் தருவதாகும். நல்ல பல நூல்களைக் கற்று அறிந்து, நுண்ணறிவு இல்லாத, தனக்கும் பிறர்க்கும் நன்மை பயக்குமாறு இல்லாமல் வாழும் கீழோருடன் நட்புக் கொண்டு இருப்பது நரகத்தில் இருந்து துன்பத்தை அனுபவிப்பது போன்றது. "பொருட்செல்வம் பூரியார் கண்ணும் உள" என்று நாயனார் அறிவுறுத்தியபடி, பொருட்செல்வமானது கீழ்மக்களிடத்தும் நிறைந்திருக்கக் காணலாம். எனவே, பொருட்செல்வத்தை ஒரு பொருட்டாகக் கொள்ளாமல், செல்வங்களில் எல்லாம் சிறந்த செல்வம் ஒருவனுக்கு அருட்செல்வமே என்று காட்ட "அருட்செல்வம் செல்வத்துள் செல்வம்" என்று அருளினார் நாயனார். அறிவு இருந்தால், தவம் செய்து இறைவன் அருளைப் பெறலாம். பொருள் இருந்தால், அறிவு மயக்கமே உண்டாகும். அறிவு மயக்கம் என்பதுதான் செருக்கு. நுண்ணறிவு உடையவனிடத்தில் செல்வம் இருந்தால், தானும் துய்த்து, இல்லாத பிறருக்கும் ஈந்து,செல்வத்தினால் ஆன பயனை,இறையருளாக மாற்றிக் கொள்வான். பொருளை அருளாக மாற்றிக் கொள்ளும் அறிவு ஒருவனுக்கு இல்லையானால்,செல்வத்தைப் படைத்து இருந்தாலும் அவன் ஏழையே ஆவான்.


தமிழ் பேசினால் தப்பா? சீறும் சினேகா சினேகா கொஞ்ச நாட்களாக படு கோபமாக இருக்கிறார். யார் மீது தெரியுமா? தயாரிப்பாளர்கள், இயக்குநர்கள், நடிகர்கள் மீதுதான். சினேகாவின்கோபத்தில் ரொம்பவே நியாயம் இருப்பது போலவும் தெரிகிறது. குடும்பப் பாங்கான ரோல்களிலேயே நடித்து வந்தவர் சினேகா. அவரது அம்சமான முகமும், அட்டகாசமான புன்னகையும், அவருக்கு அதுபோன்றரோல்களையே வாரிக் கொடுத்தன. ஆனாலும் என்ன புரயோஜனம்? அதிக அளவில் படங்கள் வந்து குவியவில்லை.நல்லாத்தானே நடிக்கிறோம், அப்படியும் வாய்ப்பு ஏன் சரியாக இல்லை என்று சினேகா ஒரு நாள் உட்கார்ந்து பார்த்தபோது, ரகஸ்யா, கிரண், வண்டார்குழலி ஸ்மிதா என ஏகப்பட்ட குத்தாட்ட நாயகிகள் அவரது மனக் கண் முன்பு வந்து போனார்கள்.இதுதான் காரணமா என்ற தெளிவுக்கு வந்த சினேகாவும், கிளாமர் களத்தில் குதித்தார். லேசு பாசாக அவர் கவர்ச்சி காட்டத் தொடங்கவே ரசிகர்கள்அதிருப்தி அடைந்தனர். நீங்க போய் இப்படியெல்லாம் நடிக்கலாமா என்று செல்லமாக அவர்கள் கோபிக்கவே, குழப்பமாகிப் போனார் சினேகா.ஆனாலும் இப்போது தெளிவாகி விட்டார். நடித்தால், டீசன்ட்டாக நடிப்பது என்ற முடிவுக்கு அவர் வந்துள்ளார். இதனால் வருகிற ரோல்களை எல்லாம்ஏற்காமல், தனக்குப் பெயர் வாங்கிக் கொடுக்கும்படியான, நல்லதனமான கேரக்டர்களை மட்டுமே பார்த்து பார்த்துச் செய்கிறார்.இப்போது சினேகா வசம் இரண்டு படங்கள் உள்ளன. புதுப்பேட்டையில் விலைமாது கேரக்டரிலும், ஏபிசிடியில் விதவை ரோலிலும் கலக்கிவருகிறாராம். குறிப்பாக புதுப்பேட்டை பட கேரக்டர் அவருக்கு விருதையே வாங்கிக் கொடுக்கலாமாம்.ஒரு வழியாக மனக் குழப்பம் நீங்கி படு உற்சாகமாக நடித்து வரும் சினேகாவிடம், கவர்ச்சிப் போட்டியை எப்படித் தாக்குப் பிடிக்கிறீங்க என்றுகேட்டதுதான் தாமதம், பொறிந்து தள்ளி விட்டார் இந்த புன்னகை இளவரசி.ஏங்க, தமிழ்ப் பொண்ணா பொறந்தது தப்பா? இல்லை தமிழில் பேசினாலே தப்பா? ஏன் தான் நம்ம ஊர் சினிமாக்காரங்க கவர்ச்சியின் பின்னால் இப்படிஅலையறாங்களோ தெரியவில்லை. அதிலும் தமிழ் பேசும் நடிகை என்ற ஒரே காரணத்திற்காகவே என்னை ரொம்பவே கடுப்படிக்கிறாங்க.என்னைப் பத்தி எத்தனையோ வதந்திகள். இவற்றை பரப்புவது சில நடிகர்களும், தயாரிப்பாளர்களும்தான். என்னோட கால்ஷீட் கிடைக்காத, என்கிட்டே எதிர்பார்த்தது கிடைக்காத காரணத்தால் இவற்றை பரப்பி விட்டுட்டாங்க.ஒரு நடிகருடன் (ஸ்ரீகாந்த்) காதல், விரும்புகிறேன் பட இயக்குநருடன் மோதல், துபாயில் எனக்கு கல்யாணமாகி விட்டது, நடிகர் ஷாம் எனது உதடுகளைகடித்து விட்டார் என ஏகப்பட்ட வதந்திகள். எல்லாமே பொய் என்பதை சொல்லி விளக்க வேண்டிய அவசியம் இல்லை என்று நினைத்துத்தான் இவைஎவற்றுக்குமே பதில் சொல்லவில்லை.கடந்த வாரம் கூட வடபழனியில் ஒரு நட்சத்திர ஹோட்டலில் நானும், ஒரு நிறுவன அதிபரும் ரகசியமாக சந்தித்து இரவு விருந்து சாப்பிட்டதாக செய்திகள்வந்தன. இது மாதிரியான செய்திகளால் நான் விரக்தியடைந்துள்ளேன். சினிமாவில்தான் தாஜ் கோரமண்டல், சோழா போன்ற நட்சத்திர ஹோட்டல்களைப் பார்த்துள்ளேன். இந்த ஹோட்டல்களுக்கு நான் இதுவரை போனதேஇல்லை. எனது வீட்டில் கூட இரவு சாப்பாட்டுக்கு எங்காவது போக வேண்டும் என்று சொன்னால் கூட நான் மறுத்து விடுவேன். எங்கே போனாலும்,பகலிலேயே போகலாம். இல்லாவிட்டால் நான் இவருடன் போனேன், அவருடன் போனேன் என்று கதை கட்டி விடுவார்கள் என்று கூறி விடுவேன்.என்னைப் பற்றி இத்தனை வதந்திகள் வருவதற்கு ஒரே காரணம்தான் உள்ளது. அது நான் தமிழ் பேசும் பெண், தமிழ்நாட்டைச் சேர்ந்த பெண் என்பதுதான்.இதுவே நான் மும்பையிலிருந்தோ அல்லது கேரளாவிலிருந்தோ வந்திருந்தால் என்னைத் தாம்பாளத்தில் வைத்துத் தாங்கியிருப்பார்கள். நான் என்னகேட்டாலும் செய்து கொடுப்பார்கள், விழுந்து விழுந்து கவனிப்பார்கள்.துரதிர்ஷ்டவசமாக நான் தமிழச்சியாகப் போய் விட்டதால் என்னை வதந்திகளால் துரத்துகிறார்கள். இது மிகவும் மோசமானது. தமிழ் நாட்டுப் பெண்ணுக்குதமிழகத்திலேயே இத்தனை அவலங்கள் என்றால் நான் எங்கே போய் முறையிடுவது என்று புலம்புகிறார் சினேகா.சினேகா புலம்பலிலும் ஒரு நியாயம் இருக்கத்தான் செய்கிறது. தமிழுக்கும், தமிழர்களுக்கும் வெளியூரில் கிடைக்கும் மரியாதையில் துக்கனூண்டு கூடதமிழகத்தில் கிடைப்பதில்லை என்பதை சினேகாவுக்கு யாராவது எடுத்துச் சொன்னால் தேவலை! | Sneha fumes about the rumours! - Tamil Filmibeat தமிழ் பேசினால் தப்பா? சீறும் சினேகா சினேகா கொஞ்ச நாட்களாக படு கோபமாக இருக்கிறார். யார் மீது தெரியுமா? தயாரிப்பாளர்கள், இயக்குநர்கள், நடிகர்கள் மீதுதான். சினேகாவின்கோபத்தில் ரொம்பவே நியாயம் இருப்பது போலவும் தெரிகிறது. குடும்பப் பாங்கான ரோல்களிலேயே நடித்து வந்தவர் சினேகா. அவரது அம்சமான முகமும், அட்டகாசமான புன்னகையும், அவருக்கு அதுபோன்றரோல்களையே வாரிக் கொடுத்தன. ஆனாலும் என்ன புரயோஜனம்? அதிக அளவில் படங்கள் வந்து குவியவில்லை.நல்லாத்தானே நடிக்கிறோம், அப்படியும் வாய்ப்பு ஏன் சரியாக இல்லை என்று சினேகா ஒரு நாள் உட்கார்ந்து பார்த்தபோது, ரகஸ்யா, கிரண், வண்டார்குழலி ஸ்மிதா என ஏகப்பட்ட குத்தாட்ட நாயகிகள் அவரது மனக் கண் முன்பு வந்து போனார்கள்.இதுதான் காரணமா என்ற தெளிவுக்கு வந்த சினேகாவும், கிளாமர் களத்தில் குதித்தார். லேசு பாசாக அவர் கவர்ச்சி காட்டத் தொடங்கவே ரசிகர்கள்அதிருப்தி அடைந்தனர். நீங்க போய் இப்படியெல்லாம் நடிக்கலாமா என்று செல்லமாக அவர்கள் கோபிக்கவே, குழப்பமாகிப் போனார் சினேகா.ஆனாலும் இப்போது தெளிவாகி விட்டார். நடித்தால், டீசன்ட்டாக நடிப்பது என்ற முடிவுக்கு அவர் வந்துள்ளார். இதனால் வருகிற ரோல்களை எல்லாம்ஏற்காமல், தனக்குப் பெயர் வாங்கிக் கொடுக்கும்படியான, நல்லதனமான கேரக்டர்களை மட்டுமே பார்த்து பார்த்துச் செய்கிறார்.இப்போது சினேகா வசம் இரண்டு படங்கள் உள்ளன. புதுப்பேட்டையில் விலைமாது கேரக்டரிலும், ஏபிசிடியில் விதவை ரோலிலும் கலக்கிவருகிறாராம். குறிப்பாக புதுப்பேட்டை பட கேரக்டர் அவருக்கு விருதையே வாங்கிக் கொடுக்கலாமாம்.ஒரு வழியாக மனக் குழப்பம் நீங்கி படு உற்சாகமாக நடித்து வரும் சினேகாவிடம், கவர்ச்சிப் போட்டியை எப்படித் தாக்குப் பிடிக்கிறீங்க என்றுகேட்டதுதான் தாமதம், பொறிந்து தள்ளி விட்டார் இந்த புன்னகை இளவரசி.ஏங்க, தமிழ்ப் பொண்ணா பொறந்தது தப்பா? இல்லை தமிழில் பேசினாலே தப்பா? ஏன் தான் நம்ம ஊர் சினிமாக்காரங்க கவர்ச்சியின் பின்னால் இப்படிஅலையறாங்களோ தெரியவில்லை. அதிலும் தமிழ் பேசும் நடிகை என்ற ஒரே காரணத்திற்காகவே என்னை ரொம்பவே கடுப்படிக்கிறாங்க.என்னைப் பத்தி எத்தனையோ வதந்திகள். இவற்றை பரப்புவது சில நடிகர்களும், தயாரிப்பாளர்களும்தான். என்னோட கால்ஷீட் கிடைக்காத, என்கிட்டே எதிர்பார்த்தது கிடைக்காத காரணத்தால் இவற்றை பரப்பி விட்டுட்டாங்க.ஒரு நடிகருடன் (ஸ்ரீகாந்த்) காதல், விரும்புகிறேன் பட இயக்குநருடன் மோதல், துபாயில் எனக்கு கல்யாணமாகி விட்டது, நடிகர் ஷாம் எனது உதடுகளைகடித்து விட்டார் என ஏகப்பட்ட வதந்திகள். எல்லாமே பொய் என்பதை சொல்லி விளக்க வேண்டிய அவசியம் இல்லை என்று நினைத்துத்தான் இவைஎவற்றுக்குமே பதில் சொல்லவில்லை.கடந்த வாரம் கூட வடபழனியில் ஒரு நட்சத்திர ஹோட்டலில் நானும், ஒரு நிறுவன அதிபரும் ரகசியமாக சந்தித்து இரவு விருந்து சாப்பிட்டதாக செய்திகள்வந்தன. இது மாதிரியான செய்திகளால் நான் விரக்தியடைந்துள்ளேன். சினிமாவில்தான் தாஜ் கோரமண்டல், சோழா போன்ற நட்சத்திர ஹோட்டல்களைப் பார்த்துள்ளேன். இந்த ஹோட்டல்களுக்கு நான் இதுவரை போனதேஇல்லை. எனது வீட்டில் கூட இரவு சாப்பாட்டுக்கு எங்காவது போக வேண்டும் என்று சொன்னால் கூட நான் மறுத்து விடுவேன். எங்கே போனாலும்,பகலிலேயே போகலாம். இல்லாவிட்டால் நான் இவருடன் போனேன், அவருடன் போனேன் என்று கதை கட்டி விடுவார்கள் என்று கூறி விடுவேன்.என்னைப் பற்றி இத்தனை வதந்திகள் வருவதற்கு ஒரே காரணம்தான் உள்ளது. அது நான் தமிழ் பேசும் பெண், தமிழ்நாட்டைச் சேர்ந்த பெண் என்பதுதான்.இதுவே நான் மும்பையிலிருந்தோ அல்லது கேரளாவிலிருந்தோ வந்திருந்தால் என்னைத் தாம்பாளத்தில் வைத்துத் தாங்கியிருப்பார்கள். நான் என்னகேட்டாலும் செய்து கொடுப்பார்கள், விழுந்து விழுந்து கவனிப்பார்கள்.துரதிர்ஷ்டவசமாக நான் தமிழச்சியாகப் போய் விட்டதால் என்னை வதந்திகளால் துரத்துகிறார்கள். இது மிகவும் மோசமானது. தமிழ் நாட்டுப் பெண்ணுக்குதமிழகத்திலேயே இத்தனை அவலங்கள் என்றால் நான் எங்கே போய் முறையிடுவது என்று புலம்புகிறார் சினேகா.சினேகா புலம்பலிலும் ஒரு நியாயம் இருக்கத்தான் செய்கிறது. தமிழுக்கும், தமிழர்களுக்கும் வெளியூரில் கிடைக்கும் மரியாதையில் துக்கனூண்டு கூடதமிழகத்தில் கிடைப்பதில்லை என்பதை சினேகாவுக்கு யாராவது எடுத்துச் சொன்னால் தேவலை! சினேகா கொஞ்ச நாட்களாக படு கோபமாக இருக்கிறார். யார் மீது தெரியுமா? தயாரிப்பாளர்கள், இயக்குநர்கள், நடிகர்கள் மீதுதான். சினேகாவின்கோபத்தில் ரொம்பவே நியாயம் இருப்பது போலவும் தெரிகிறது. குடும்பப் பாங்கான ரோல்களிலேயே நடித்து வந்தவர் சினேகா. அவரது அம்சமான முகமும், அட்டகாசமான புன்னகையும், அவருக்கு அதுபோன்றரோல்களையே வாரிக் கொடுத்தன. ஆனாலும் என்ன புரயோஜனம்? அதிக அளவில் படங்கள் வந்து குவியவில்லை. நல்லாத்தானே நடிக்கிறோம், அப்படியும் வாய்ப்பு ஏன் சரியாக இல்லை என்று சினேகா ஒரு நாள் உட்கார்ந்து பார்த்தபோது, ரகஸ்யா, கிரண், வண்டார்குழலி ஸ்மிதா என ஏகப்பட்ட குத்தாட்ட நாயகிகள் அவரது மனக் கண் முன்பு வந்து போனார்கள். இதுதான் காரணமா என்ற தெளிவுக்கு வந்த சினேகாவும், கிளாமர் களத்தில் குதித்தார். லேசு பாசாக அவர் கவர்ச்சி காட்டத் தொடங்கவே ரசிகர்கள்அதிருப்தி அடைந்தனர். நீங்க போய் இப்படியெல்லாம் நடிக்கலாமா என்று செல்லமாக அவர்கள் கோபிக்கவே, குழப்பமாகிப் போனார் சினேகா. ஆனாலும் இப்போது தெளிவாகி விட்டார். நடித்தால், டீசன்ட்டாக நடிப்பது என்ற முடிவுக்கு அவர் வந்துள்ளார். இதனால் வருகிற ரோல்களை எல்லாம்ஏற்காமல், தனக்குப் பெயர் வாங்கிக் கொடுக்கும்படியான, நல்லதனமான கேரக்டர்களை மட்டுமே பார்த்து பார்த்துச் செய்கிறார். இப்போது சினேகா வசம் இரண்டு படங்கள் உள்ளன. புதுப்பேட்டையில் விலைமாது கேரக்டரிலும், ஏபிசிடியில் விதவை ரோலிலும் கலக்கிவருகிறாராம். குறிப்பாக புதுப்பேட்டை பட கேரக்டர் அவருக்கு விருதையே வாங்கிக் கொடுக்கலாமாம். ஒரு வழியாக மனக் குழப்பம் நீங்கி படு உற்சாகமாக நடித்து வரும் சினேகாவிடம், கவர்ச்சிப் போட்டியை எப்படித் தாக்குப் பிடிக்கிறீங்க என்றுகேட்டதுதான் தாமதம், பொறிந்து தள்ளி விட்டார் இந்த புன்னகை இளவரசி. ஏங்க, தமிழ்ப் பொண்ணா பொறந்தது தப்பா? இல்லை தமிழில் பேசினாலே தப்பா? ஏன் தான் நம்ம ஊர் சினிமாக்காரங்க கவர்ச்சியின் பின்னால் இப்படிஅலையறாங்களோ தெரியவில்லை. அதிலும் தமிழ் பேசும் நடிகை என்ற ஒரே காரணத்திற்காகவே என்னை ரொம்பவே கடுப்படிக்கிறாங்க. என்னைப் பத்தி எத்தனையோ வதந்திகள். இவற்றை பரப்புவது சில நடிகர்களும், தயாரிப்பாளர்களும்தான். என்னோட கால்ஷீட் கிடைக்காத, என்கிட்டே எதிர்பார்த்தது கிடைக்காத காரணத்தால் இவற்றை பரப்பி விட்டுட்டாங்க. ஒரு நடிகருடன் (ஸ்ரீகாந்த்) காதல், விரும்புகிறேன் பட இயக்குநருடன் மோதல், துபாயில் எனக்கு கல்யாணமாகி விட்டது, நடிகர் ஷாம் எனது உதடுகளைகடித்து விட்டார் என ஏகப்பட்ட வதந்திகள். எல்லாமே பொய் என்பதை சொல்லி விளக்க வேண்டிய அவசியம் இல்லை என்று நினைத்துத்தான் இவைஎவற்றுக்குமே பதில் சொல்லவில்லை. கடந்த வாரம் கூட வடபழனியில் ஒரு நட்சத்திர ஹோட்டலில் நானும், ஒரு நிறுவன அதிபரும் ரகசியமாக சந்தித்து இரவு விருந்து சாப்பிட்டதாக செய்திகள்வந்தன. இது மாதிரியான செய்திகளால் நான் விரக்தியடைந்துள்ளேன். சினிமாவில்தான் தாஜ் கோரமண்டல், சோழா போன்ற நட்சத்திர ஹோட்டல்களைப் பார்த்துள்ளேன். இந்த ஹோட்டல்களுக்கு நான் இதுவரை போனதேஇல்லை. எனது வீட்டில் கூட இரவு சாப்பாட்டுக்கு எங்காவது போக வேண்டும் என்று சொன்னால் கூட நான் மறுத்து விடுவேன். எங்கே போனாலும்,பகலிலேயே போகலாம். இல்லாவிட்டால் நான் இவருடன் போனேன், அவருடன் போனேன் என்று கதை கட்டி விடுவார்கள் என்று கூறி விடுவேன். என்னைப் பற்றி இத்தனை வதந்திகள் வருவதற்கு ஒரே காரணம்தான் உள்ளது. அது நான் தமிழ் பேசும் பெண், தமிழ்நாட்டைச் சேர்ந்த பெண் என்பதுதான்.இதுவே நான் மும்பையிலிருந்தோ அல்லது கேரளாவிலிருந்தோ வந்திருந்தால் என்னைத் தாம்பாளத்தில் வைத்துத் தாங்கியிருப்பார்கள். நான் என்னகேட்டாலும் செய்து கொடுப்பார்கள், விழுந்து விழுந்து கவனிப்பார்கள். துரதிர்ஷ்டவசமாக நான் தமிழச்சியாகப் போய் விட்டதால் என்னை வதந்திகளால் துரத்துகிறார்கள். இது மிகவும் மோசமானது. தமிழ் நாட்டுப் பெண்ணுக்குதமிழகத்திலேயே இத்தனை அவலங்கள் என்றால் நான் எங்கே போய் முறையிடுவது என்று புலம்புகிறார் சினேகா. சினேகா புலம்பலிலும் ஒரு நியாயம் இருக்கத்தான் செய்கிறது. தமிழுக்கும், தமிழர்களுக்கும் வெளியூரில் கிடைக்கும் மரியாதையில் துக்கனூண்டு கூடதமிழகத்தில் கிடைப்பதில்லை என்பதை சினேகாவுக்கு யாராவது எடுத்துச் சொன்னால் தேவலை! Read more about: sneha fumes about the rumours


தமிழக சுகாதாரத்துறை செயலாளர் பீலா செய்தியாளர்களை சந்தித்தார். அப்போது அவர் கூறுகையில், தமிழகத்தில் மேலும் 96 பேருக்கு கரோனா பாதிப்பு உறுதி செய்யப்பட்டுள்ளது. இதனால் கரோனாவால் பாதிக்கப்பட்டோர் எண்ணிக்கை 738 இருந்து 834 ஆக அதிகரித்துள்ளது. தமிழகத்தில் மொத்தம் 27 பேர் குணமடைந்து வீட்டிற்கு சென்றுள்ளனர். தமிழகத்தில் இதுவரை 7,267 பேருக்கு பரிசோதனை செய்யப்பட்டுள்ளது. இன்று கரோனா உறுதி செய்யப்பட்ட 96 பேரில் 84 பேர் டெல்லி சென்று வந்தவர்கள் மற்றும் அவருடன் தொடர்பில் இருந்தவர்கள் என்பது தெரியவந்துள்ளது. டெல்லி சென்று வந்த 1,480 பேரில் 763 பேருக்கு கரோனா உறுதி செய்யப்பட்டுள்ளது. மேலும் டெல்லி சென்று வந்தவர்கள் உடன் தொடர்பில் இருந்த, 188 பேருக்கு கரோனா இருப்பது உறுதி செய்யப்பட்டுள்ளது. இந்த வைரஸின் தீவிரத்தை உணர்ந்து பொதுமக்கள் கண்டிப்பாக அரசுக்கு ஒத்துழைப்பு கொடுத்து தங்களையும், நாட்டையும் பாதுகாக்க வேண்டும் என்றார்.


தினம் ஒரு குர்ஆன் வசனம்!: முஸ்லிம்கள் மீது வஞ்சகமும், கோபப் பார்வையும் கொண்ட நிராகரிப்போர்! முஸ்லிம்கள் மீது வஞ்சகமும், கோபப் பார்வையும் கொண்ட நிராகரிப்போர்!


உள்நாட்டு, வெளிநாட்டு வா்த்தகப் பிரச்னைகளை கையாள கட்டுப்பாட்டு அறை, உதவி மையங்கள்- Dinamani உள்நாட்டு, வெளிநாட்டு வா்த்தகப் பிரச்னைகளை கையாள கட்டுப்பாட்டு அறை, உதவி மையங்கள் கரோனா பரலைத் தொடா்ந்து பல்வேறு மாநிலங்களில் ஊரடங்கு அறிவிக்கப்பட்டதையொட்டி, உள்நாட்டு, வெளிநாட்டு வா்த்தகங்கள், உற்பத்தி பொருள்களின் விநியோகம் போன்றவற்றில் ஏற்படும் தடைகள், பிரச்னைகள் ஆகியவற்றுக்கு உடனடியாகத் தீா்வு காணும் வகையில், கட்டுப்பாட்டு அறைகள், உதவி மேஜைகள் (ஹெல்ப் டெஸ்க்) ஆகியவற்றை மத்திய வா்த்தகத் துறை ஏற்படுத்தியுள்ளது. உள்நாட்டு வா்த்தக விவகாரங்களுக்கு மத்திய வா்த்தகத் துறையில் உள்ள தொழில் ஊக்குவிப்பு உள்நாட்டு வா்த்தகப் பிரிவும் (டிபிஐஐடி), வெளிநாட்டு ஏற்றுமதி, இறக்குமதி பிரச்சினைகளுக்கு வெளிநாட்டு வா்த்தக இயக்குநா் ஜெனரல் அலுவலகமும் (டிஜிஎஃப்டி) இந்த ஏற்பாட்டைச் செய்துள்ளன. இது குறித்து மத்திய வா்த்தக துறை திங்கள்கிழமை கூறியிருப்பதாவது: பல்வேறு மாநிலங்களில் தற்போது ஊரடங்கு அறிவிக்கப்பட்டுள்ளது. இந்தச் சமயத்தில் பொருள்கள் உற்பத்தி, விநியோகம் தங்கு தடையின்றி நடைபெற வேண்டும். நாடு முழுக்க அத்தியாவசியப் பொருள்கள் தடையின்றி விநியோகிக்கப்பட வேண்டும். இந்த விஷயங்களில் உற்பத்தியாளா்கள் மற்றும் வா்த்தகா்கள், மின்னணு வா்த்தகா்கள் உள்ளிட்டோா் பல்வேறு சிரமங்களை எதிா்கொள்வதாகக் கூறப்படுகிறது. இவா்கள் தாங்கள் சந்திக்கும் இடையூறுகள் குறித்து தில்லி டிபிஐஐடி அலுவலகத்தில் அமைக்கப்பட்டுள்ள கட்டுப்பாட்டு அறைக்கு காலை 8 முதல் இரவு 10 வரை தொடா்பு கொள்ளலாம். மேலும், தொலைபேசி எண்கள் 011-23062383, 23062975, ஆகியவற்றிலும் தொடா்பு கொள்ளலாம். அவா்கள் தெரிவிக்கும் பிரச்னைகளை தொழில் ஊக்குவிப்பு உள் வா்த்தகப் பிரிவு சம்பந்தப்பட்ட மாநிலங்கள், யூனியன் பிரதேசகளுக்கு எடுத்துச் சென்று தீா்வு காணும். வெளிநாட்டு வா்த்தகம்: இதேபோன்று, ஏற்றுமதி, இறக்குமதி வா்த்தகா்கள் எதிா்கொண்டுள்ள சிரமங்களைக் கண்காணித்து தீா்வு காண வெளிநாட்டு வா்த்தக இயக்குநரகம் நடவடிக்கை மேற்கொண்டுள்ளது. சா்வதேச வா்த்தகத்தில் எழும் பிரச்னைகளைக் களைய, டிஜிஎஃப்டி இணைய தளத்தில் உதவி மேஜை ஏற்படுத்தப்பட்டுள்ளது. மேலும், மின்னஞ்சல், தொலைபேசி எண்: 1800111550 ஆகியவற்றிலும் தொடா்பு கொள்ளலாம். ஏற்றுமதியாளா்கள், இறக்குமதியாளா்களுக்கு உரிமப் பிரச்சினைகள், சுங்க அனுமதிக்கு ஏற்படும் தாமதம், ஆவணப்படுத்தலில் உள்ள சிக்கல்கள் உள்ளிட்ட பல பிரச்னைகள் உள்ளன. அதே சமயத்தில் தற்போதுள்ள சூழ்நிலையில் நேரடியாகவும் உதவிகளைப் பெற முடியாத சூழ்நிலை உள்ளது. இதனால், இந்த உதவி மேஜை சேவையில் வெளிநாட்டு வா்த்தகா்கள் தங்கள் விவரங்களைச் சமா்பிக்கலாம். அவா்களது பிரச்னைகளுக்கு, மத்திய, மாநில அரசுகளின் துறைகள், நிறுவனங்கள் அல்லது அமைப்புகள் ஆகியவற்றுடன் ஒருங்கிணைந்து செயல்பட்டு டிஜிஎஃப்டி ‘ஹெல்ப் டெஸ்க்’ தீா்வு காணும் என மத்திய வா்த்தகத் துறை தெரிவித்துள்ளது.


பராமரிப்புப் பணி காரணமாக 5 நாள்களுக்கு ரயில் சேவையில் மாற்றம்! தெற்கு ரயில்வே அறிவிப்பு! | Train service shifts for 5 days due to maintenance work Posted Date : 03:28 (06/07/2017) Last updated : 10:07 (06/07/2017) பராமரிப்புப் பணி காரணமாகச் சில எக்ஸ்பிரஸ் ரயில் சேவைகளில் மாற்றம் செய்யப்பட்டுள்ளது. ''ஊழல் புகாரில் சிக்கிய அதிகாரிகளின் பட்டியலைப் பொதுத் தளத்தில் வைக்க வேண்டும்'' என நடுவண் அரசுக்கு, மத்திய தகவல் ஆணையம் அதிரடி உத்தரவு ஒன்றைப் பிறப்பித்துள்ளது. Central government should unveil corrupt government officials name, information board order இதுதொடர்பாகத் தெற்கு ரயில்வே வெளியிட்டுள்ள செய்திக்குறிப்பில் கூறப்பட்டுள்ளதாவது:- அரக்கோணம் – காட்பாடி இடையே வாலாஜா ரோடு ரயில் நிலையப் பணிமனையில் பராமரிப்புப் பணி நடைபெறுவதால் இன்றுமுதல் 11-ம் தேதிவரை (7-ம் தேதியைத் தவிர) மற்றதேதிகளில் (6, 8, 9, 10, 11) கீழ்க்கண்ட எக்ஸ்பிரஸ் ரயில் சேவைகளில் மாற்றம் செய்யப்பட்டுள்ளது. அதன் விவரம் வருமாறு: # ஈரோடு – சென்னை வரும் ஏற்காடு எக்ஸ்பிரஸ் (வ.எண்.22650), பழனி – சென்னை எக்ஸ்பிரஸ் (22652), கே.எஸ்.ஆர். பெங்களூரு – சென்னை வரும் மெயில் (12658), மேட்டுப்பாளையம் –சென்னை வரும் நீலகிரி எக்ஸ்பிரஸ் (12672), மங்களூரு – சென்னை வரும் எக்ஸ்பிரஸ் (12602), ஆலப்புழா – சென்னை வரும் எக்ஸ்பிரஸ் (22640) ரயில்கள் 6 (இன்று), 10, 11 ஆகிய தேதிகளில் 20 நிமிடம் காலதாமதமாக வந்துசேரும். # மைசூரு – சென்னைக்கு வரும் வாராந்திர அதிவிரைவு எக்ஸ்பிரஸ் (22681) ரயில் இன்று (6-ம் தேதி) 20 நிமிடங்கள் காலதாமதமாக வந்துசேரும். # தான்பாத் – ஆலப்புழா செல்லும் எக்ஸ்பிரஸ் ரயில் வருகிற 8 மற்றும் 9–ம் தேதிகளில் ஒரு மணி நேரம் 45 நிமிடமும், 10–ம் தேதி 15 நிமிடமும், 11–ம் தேதி 20 நிமிடமும் காலதாமதமாக ஜோலார்ப்பேட்டை ரயில் நிலையத்துக்கு வந்துசேரும். # டேராடூன் – மதுரை செல்லும் எக்ஸ்பிரஸ் ரயில் (12688) வருகிற 9–ம் தேதி ஒரு மணி நேரம் 15 நிமிடம் காலதாமதமாக ஜோலார்ப்பேட்டை வந்தடையும். ரயில்,தென்னக ரயில்வே,Train,Southern Railway,Maintaince 550 கோடி ரூபாய் காசோலை உண்மையில்லை என்றால்... சுப்ரதா ராய்க்கு எச்சரிக்கை விடுத்த உச்ச நீதிமன்றம்..!


text: ஸ்மார்ட்போன் வைத்திருக்கும் பலரது முக்கியக் கவலைகளில் ஒன்று அதன் பேட்டரி. வீடியோ, கேம்ஸ் ஆகியவற்றை அதிக நேரம் பயன்படுத்தாவிட்டாலும் கூட, சார்ஜ் விரைவில் இறங்கிவிடும். இதனால் அடிக்கடி சார்ஜ் போட வேண்டிய அவசியமோ, அல்லது பவர் பேங்குகள் எடுத்து செல்ல வேண்டிய அவசியமோ ஏற்படும். ஆனால் இந்த 7 விஷயங்களை கவனத்தில் கொண்டு செயல்பட்டால் மொபைல் சார்ஜ் விரைவில் தீர்வதைத் தடுக்கலாம். வைப்ரேஷன் வேண்டாமே! குறுஞ்செய்தி, அழைப்புகள்,அறிவிப்புகள் என அனைத்துக்கும் வைப்ரேட் ஆப்ஷனை தேர்வு செய்யாதீர்கள். இது ஒலியை விடவும் அதிக சக்தியை இழுக்கும். ஒவ்வொருமுறை வைப்ரேட் ஆகும் போதும், வைப்ரேஷன் மோட்டார் இயங்கும் என்பதால் தேவையில்லாத மின்விரயம் ஏற்படும். எனவே தவிர்க்க முடியாத சூழல்களைத் தவிர்த்து, மற்ற நேரங்களில் வைப்ரேஷன் ஆப்ஷனை எடுத்துவிடுங்கள். ஜி.பி.எஸ்., வைஃபை, ப்ளூடூத்தில் கவனம்: எங்கேயாவது வைஃபை பயன்படுத்தி விட்டோ, ப்ளூடூத் பயன்படுத்தி விட்டோ அதனை அணைக்காமல் வைத்திருப்போம். இதனால் தேவையில்லாமல் பேட்டரி சார்ஜ் தீரும். எனவே தேவையற்ற சமயங்களில் ஜி.பி.எஸ், வைஃபை, ப்ளூடூத் ஆகியவற்றை ஆஃப் செய்துவிடுவது நல்லது. ஆப்ஸ்களை மூடிவிட வேண்டும்: இணையம் மூலமாக பிரவுசரில் ஏதேனும் தேடிக்கொண்டிருக்கும் போதோ, கேம்ஸ் விளையாடும் போதோ அந்த அப்ளிகேஷனை முழுமையாக க்ளோஸ் செய்யாமல், மொபைல் திரையை அணைக்கக் கூடாது. அப்படி செய்தால், திரைக்கு பின்னால் அந்த அப்ளிகேஷன்கள் இயங்கிக்கொண்டே இருக்கும். இதன்மீதும் கவனம் தேவை. Air Plane மோட் நல்லது: நெட்வொர்க் கவரேஜ் இல்லாத இடங்களில் இருக்கும்போது, உங்கள் மொபைல் ஆன்டனாக்கள் அதிக மின்சக்தியை செலவு செய்து, நெட்வொர்க்கை தேடும். இந்நேரங்களில் அதிகமாக சார்ஜ் தீரும். எனவே டவர் கிடைக்காத இடங்களிலோ, அல்லது பயணம் செய்யும்போதோ உங்கள் மொபைலில் Air Plane மோட்-ஐ ஆன் செய்து விடலாம். இதனால் எந்த இணையமும் இல்லாமல், உங்கள் போனில் இசை, கேம்ஸ், வீடியோ ஆகியவற்றை பார்க்க முடியும். பயணத்தின் போது பேட்டரியும் தீராது. அப்டேட்ஸ் கொஞ்சம் முக்கியமே! போனில் இருக்கும் ஒவ்வொரு ஆப்களையும் அடிக்கடி அப்டேட் செய்வது கொஞ்சம் சிக்கலான வேலைதான். ஆனால் இதன் மூலம் பேட்டரி திறனை அதிகரிக்க முடியும். காரணம் ஒவ்வொரு ஆப் நிறுவனமும் தனது புதிய அப்டேட்டில் முன்னைவிட குறைவான மெமரி எடுக்கும் படியும், சார்ஜ் குறைவாக செலவாகும் படியும் வடிவமைப்பார்கள். எனவே அடிக்கடி அப்டேட்ஸ் செய்துகொள்வதும் போனுக்கு நல்லதுதான். Auto sync ஆஃப் செய்யலாம்: ஆட்டோ சிங்க் ஆப்ஷனை அணைத்து விடுவது மொபைல் டேட்டாவிற்கும், நமது பேட்டரிக்கும் நல்லது. இல்லையெனில் மொபைல் டிஸ்ப்ளேவை ஆஃப் செய்து வைத்திருக்கும் போதும், மொபைல் பயன்படுத்தாத போதும் கூட, இவை பின்னணியில் நமது டேட்டாவை தின்று கொண்டே இருக்கும். ஸ்க்ரீன் ப்ரைட்னஸ்: உங்கள் மொபைல் பேட்டரி எவ்வளவு செலவாகியுள்ளது என எடுத்துப் பார்த்தால் அதில் அதிக பங்கு வகிப்பது மொபைல் திரைதான். இதன் வெளிச்ச அளவைக் குறைப்பதுதான் சார்ஜ் குறைவதை தடுக்கும் முக்கிய வழி. உங்கள் போனில் இருக்கும் ஆட்டோ ப்ரைட்னஸ் ஆப்ஷனை தேர்வு செய்வது நலம். இல்லையெனில் எப்போதும், மிதமான வெளிச்ச அளவை மட்டுமே வைத்துக் கொள்ளலாம். இதன் மூலம் கணிசமான அளவு மின்சக்தி நுகர்வு குறையும். - ஞா.சுதாகர்


text: புதுடில்லி: சில்லரை வர்த்தகத்தில் அன்னிய முதலீட்டை அனுமதிப்பது தொடர்பான விவாதம் லோக்சபாவில் நேற்று துவங்கி நடந்து வருகிறது. விவாதத்தின் முடிவில் இன்று மாலை ஓட்டெடுப்பு நடக்கிறது. ஓட்டெடுப்பில் நிச்சயம் வெற்றி பெறுவோம் என காங்கிரஸ் நம்பிக்கை தெரிவித்துள்ளது. சில்லரை வர்த்தகத்தில், நேரடி அன்னிய முதலீட்டை அனுமதித்தது தொடர்பான விவாதம், லோக்சபாவில் நேற்று துவங்கியது. விவாதத்தை துவக்கி வைத்து பேசிய லோக்சபா எதிர்க்கட்சி தலைவர் சுஷ்மா சுவராஜ், திரிணமுல் காங்கிரஸ் மற்றும் கம்யூனிஸ்ட் கட்சிகள், அ.தி.மு.க., முலாயம் சிங்கின் சமாஜ்வாதி, மாயாவதியின் பகுஜன் சமாஜ் என அனைத்து கட்சிகளுமே, "சில்லரை வர்த்கத்தில் அன்னிய முதலீட்டை, அனுமதிக்க வேண்டாம்' என்றே கோருகின்றன. "சில்லரை வர்த்தகத்தில், நேரடி அன்னிய முதலீடு தொடர்பாக, அனைத்து தரப்பினருடனும் பேசி, கருத்தொற்றுமை ஏற்படுத்தப்பட்ட பின்னரே, அன்னிய முதலீட்டை அரசு அனுமதிக்கும்' என்று அளித்த உறுதிமொழியை, தற்போது அரசே மீறுகிறது. அன்னிய முதலீடு அனுமதிக்கப்பட்டால், முதலில் விலை குறைக்கப்படும். இதன் மூலம், சிறு வணிகர்கள எல்லாம் ஒழித்துக் கட்டப்படுவர்.அதன்பின், ஒரு சிலர் மட்டுமே, ஏகபோக உரிமை கொண்டாடுவர். இறங்கிய விலைகள் எல்லாம், அப்போது பல மடங்கு உயரும். சில்லரை வர்த்தகத்தில், அன்னிய முதலீடு என்பதன் வரலாறு, இப்படித்தான் இருந்து வந்துள்ளது என்று தெரிவித்தார். தொடர்ந்து பேசிய சமாஜ்வாடி கட்சித்தலைவர் முலாயம் சிங் பேசுகையில், அன்னிய முதலீட்டை அனுமதித்தால் காங்கிரசுக்கு லோக்சபா தேர்தலில் பின்னடைவு ஏற்படும். மகாத்மா காந்தியின் விருப்பத்திற்கு மாறாக எடுக்கப்பட்டுள்ள இந்த முடிவை அரசு மறுபரிசீலனை செய்ய வேண்டும் என கேட்டுக்கொண்டார். பகுஜன் சமாஜ் கட்சியின் தாராசிங் சவான் பேசுகையில், சில்லரை வர்த்தகத்தில் அன்னிய நேரடி முதலீட்டை அனுமதிப்பதை அவசர கதியில் நிறைவேற்றக் கூடாது. அதே நேரத்தில், இந்த விவகாரத்தில், மதவாத சக்திகளுடன் ஒன்றிணைந்து, செயல்பட வேண்டுமா என்றும் யோசிக்க வேண்டியுள்ளது. இந்த மசோதாவை ஆதரிப்பது குறித்து, இன்று முடிவு எடுக்கப்படும் என்று தெரிவித்தார். இளங்கோவன் - தி.மு.க., : சில்லரை வர்த்தகத்தில், அன்னிய முதலீட்டை கடுமையாக எதிர்க்கிறோம். அதே நேரத்தில், அரசுக்கு எதிராக ஓட்டளிக்க மாட்டோம். அரசை கவிழ்க்கும் எண்ணம் எங்களுக்கு இல்லை. எதிர்கட்சிகளுடனோ அல்லது பா.ஜ.வுடனோ ஒரு போதும் இணைய மாட்டோம். மத்திய அரசை கண்காணித்து, தகுந்த ஆலோசனைகளை வழங்குவோம். தொடர்ந்து பிற கட்சிகளும் அன்னிய முதலீடு தொடர்பாக தங்களது கருத்துக்களை வெளியிட்டு வருகின்றன. இன்றும் தொடர்ந்து விவாதம் நடக்கவுள்ளது. விவாதத்தின் இறுதியில் ஓட்டெடுப்பு நடக்கிறது. காங்., நம்பிக்கை: சில்லரை வர்த்தகத்தில் நேரடி அன்னிய முதலீட்டை அனுமதிக்கும் விவகாரத்தில் எப்படியும் வெற்றி பெற்று விடலாம் என காங்கிரஸ் நம்பிக்கை கொண்டுள்ளது. காங்கிரஸ் இப்போது முழுமையாக நம்பியிருக்கும் சமாஜ்வாடி மற்றும் பகுஜன் சமாஜ் கட்சிகள் அன்னிய முதலீட்டுக்கு எதிரான கருத்துக்களை லோக்சபாவில் தெரிவித்திருந்தாலும், எப்படியும் ஓட்டெடுப்பில் அரசுக்குஆதரவு அளித்து விடுவார்கள் என நம்பிக்கை காங்கிரசிடம் பலமாக உள்ளது. லோக்சபாவில் எப்படியும் வெற்றி பெற்று விடலாம் என்ற போதிலும், ராஜ்யசபாவில் காங்கிரசுக்கு ஒரு மிகப்பெரிய சவால் காத்திருக்கிறது.


text: வெள்ளி (Venus) சூரியக்குடும்பத்தில் சூரியனிலிருந்து இரண்டாவதாக அமைந்துள்ள ஒரு கோளாகும். நம் இரவு வானத்தில் நிலவுக்கு அடுத்து வெள்ளியே ஒளி மிகுந்ததாகும்.. சூரியனின் உதயத்துக்கு முன்னும், மறைவிற்குப் பின்னும் வெள்ளி தன் உச்ச ஒளிநிலையை அடைகிறது. எனவே இது காலை நட்சத்திரம் , விடிவெள்ளி மற்றும் மாலை நட்சத்திரம் என்றெல்லாம் அழைக்கப்படுகின்றது. சூரியக் குடும்பத்திலே மிகவும் வெப்பமான வளிமண்டலத்தைக் கொண்ட கோள் வெள்ளியாகும். இது கூடுதலான பைங்குடில் விளைவால் ஏற்பட்டதாகும். இதன் சூழல் உயிரினங்கள் வாழ முடியாத நிலையைக் கொண்டுள்ளது. வெள்ளி பூமிக்கு மிக அருகில் உள்ள கோள் ஆகும். வெள்ளி ஞாயிறை ஒவ்வொரு 224.7 புவி நாட்களில் சுற்றி வருகின்றது. இக்கோளிற்கு இயற்கைத் துணைக்கோள் ஏதுமில்லை. ஐரோப்பிய வழக்குகளில் இதற்கு உரோமைத் தொன்மவியலில் அழகிற்கும் காதலுக்குமான பெண்கடவுள் வீனசின் பெயர் சூட்டப்பட்டுள்ளது. இந்திய மொழிகளில் இந்தியத் தொன்மவியலில் அசுரர்களின் குருவான சுக்கிரனின் பெயர் சூட்டப்பட்டுள்ளது. புவியில் இக்கோளின் தோற்ற ஒளிப்பொலிவெண் −4.6 ஆக உள்ளதால் இதன் ஒளியினால் நிழல்கள் உருவாகும். வெள்ளிக்கோள் புவியிலிருந்து சூரியனை நோக்கிய உட்புறக் கோளாக இருப்பதால் எப்போதுமே சூரியனுக்கு அருகாமையில் இருப்பதாகத் தோன்றுகின்றது. வெள்ளிக்கோள் ஒரு புவியொத்த கோள் ஆகும். இது புவியை ஒத்த அளவு, ஈர்ப்புவிசை, உள்ளடக்கம் கொண்டிருப்பதால் சிலநேரங்களில் வெள்ளி புவியின் "சகோதரிக் கோள்" எனப்படுகின்றது. இக்கோள் புவிக்கு மிக அருகிலுள்ள கோளும் ஒத்த அளவை உடைய கோளும் ஆகும். அதேநேரத்தில் இது பலவகைகளில் புவியிலிருந்து வேறுபட்டுள்ளதும் சுட்டப்படுகின்றது. தரைப்பரப்புள்ள நான்கு கோள்களில் மிக அடர்த்தியான வளிமண்டலம் உள்ள கோள் வெள்ளியாகும். இந்த வளிமண்டலம் 96%க்கும் கூடிய காபனீரொக்சைட்டு அடங்கியது. கோளின் தரைப்பரப்பில் வளிமண்டல அழுத்தம் புவியை விட 92 மடங்காக உள்ளது. சூரியக் குடும்பத்தின் மிகவும் வெபமிகுந்த கோளாக விளங்கும் வெள்ளியின் தரைமட்ட வெப்பநிலை ஆக உள்ளது. இங்கு கார்பன் சுழற்சி நடைபெறாமையால் பாறைகளோ தரைப்பரப்பு மேடுபள்ளங்களோ உருவாகவில்லை; தவிரவும் உயிர்த்திரளில் கரிமத்தை உள்வாங்கிட எவ்வித கரிம உயிரினமும் இல்லை. வெள்ளியின் வளிமண்டலத்தில் சல்பூரிக் அமில மேகங்களின் எதிரொளிப்பால் கீழுள்ள தரைப்பரப்பை ஒளி மூலம் காணவியலாது உள்ளது. முன்னொரு காலத்தில் வெள்ளியில் பெருங்கடல்கள் இருந்திருக்கலாம்; ஆனால் இவை பைங்குடில் விளைவின் வெப்பநிலைகளால் ஆவியாகியிருக்கலாம். ஆவியான நீர் ஒளிமின்பிரிகையால் பிரிக்கப்பட்டிருக்கலாம்; கோளில் காந்தப்புலங்கள் இல்லாமையால் கட்டற்ற ஐதரசன் சூரியக் காற்றால் கோள்களிடையேயான விண்வெளிக்கு அடித்துச் செல்லப்பட்டிருக்கலாம். வெள்ளியின் தரைப்பகுதி வறண்ட பாலைவனமாக, அவ்வப்போதைய எரிமலை வெடிப்புகளால் புதிப்பிக்கப்பட்ட வண்ணம், உள்ளது. 2020 செப்டம்பரில் பாஸ்பீன் வளிமம் வெள்ளிக் கோளின் வளிமண்டலத்தில் கண்டுபிடிக்கப்பட்டுள்ளது. இதுவரை அறியப்பட்ட இயற்கை மூலங்கள் உற்பத்தி செய்யும் திறன் கொண்டவை என்று நம்பப்படுவதை விட சுமார் பத்தாயிரம் மடங்கு அதிகமான செறிவுகளில் கோளின் வளிமண்டலத்தில் இவ்வாயு உள்ளது. வெள்ளியின் வளிமண்டலத்தில் பாஸ்பீன் கண்டறியப்பட்டமை, அக்கோளின் வளிமண்டலத்தில் கரிம வாழ்வின் சாத்தியக்கூறுகள் இருப்பதற்கான ஊகத்திற்கு வழிவகுத்துள்ளது. பௌதிகப் பண்புகள் இது புவியைப் போல கற்கோளத்தைக் கொண்ட கோளாகும். இதன் திணிவும் ஆரை நீளமும் கிட்டத்தட்ட புவியினுடையதை ஒத்துப் போவதால் இக்கோளானது புவியின் தங்கை எனவும் அழைக்கப்படுகின்றது. இதன் ஆரை 12092 கிலோமீற்றர் நீளத்தைக் கொண்டது. புவியியல் வெள்ளியின் மேற்பரப்பில் 80 சதவீதம் சமவெளியாய் உள்ளது. அதில் 10 சதவீதம் மென்மையான லோபடே சமவெளியும் 70 சதவீதம் மென்மையான, எரிமலை சமவெளியும் அடக்கம். இதில் வடதுருவத்தில் ஒரு கண்டமும் வெள்ளியின் நிலநடுக்கோட்டிற்கு சற்று தெற்கில் ஒரு கண்டமும் அமையப் பெற்றுள்ளது. ஆஸ்திரேலியா கண்டத்திற்கு இணையான பரப்பளவு கொண்ட வடக்கு கண்டம் பாபிலோனியக் காதல் தெய்வமான இசுதாரின் பெயரில் அழைக்கப்படுகிறது. மேக்ஸ்வெல் மோன்டசு, வெள்ளியின் மிக உயர்ந்த மலையாகும். அதன் சிகரம் சராசரி மேற்பரப்பு உயரமான 11 கி.மீ. தொலைவில் உள்ளது. பரப்பளவில் இரண்டு தென் அமெரிக்கா கண்டங்களுக்கு இணையான தெற்குக் கண்டம் அப்ரோடிட் டெர்ரா கிரேக்க காதல் தெய்வத்தின் பெயரால் அழைக்கப்படுகிறது. காந்தப் புலமும் மையக்கருவும் 1967இல் செலுத்தப்பட்ட வெனரா 4 என்ற விண்கலம் வெள்ளியில் உள்ள காந்தப்புலம் புவியினுடையதை விட மிக வலிவற்றதாக இருப்பதைக் கண்டறிந்தது. இந்தக் காந்தப் புலமும் அயனிமண்டலத்திற்கும் சூரியக் காற்றுக்குமிடையேயான இடைவினையால் தூண்டப்பட்டதாகும்; பொதுவாக கோள்களின் கருவத்தில் காணப்படும் உள்ளக மின்னியற்றி போன்று வெள்ளியில் இல்லை. வெள்ளியின் சிறிய தூண்டப்பட்ட காந்த மண்டலம் அண்டக் கதிர்களிலிருந்து வளிமண்டலத்திற்கு எவ்வித பாதுகாப்பும் வழங்குவதில்லை. இந்தக் கதிர்களால் மேகங்களுக்கிடையே மின்னல்கள் ஏற்பட வாய்ப்புள்ளது. புவியை ஒத்த அளவினதாக இருப்பினும் வெள்ளியில் காந்தப்புலம் இல்லாதிருப்பது வியப்பளிப்பதாக உள்ளது. உள்ளக மின்னியற்றி இயங்கிட மூன்று முன்தேவைகள் உள்ளன: கடத்துகின்ற நீர்மம், தற்சுழற்சி, மற்றும் மேற்காவுகை. வெள்ளியின் கருவம் மின்கடத்தும் தன்மையதாக கருதப்படுகின்றது; வெள்ளியின் சுழற்சி மிக மெதுவாக இருப்பினும் ஆய்வகச் சோதனைகளில் இந்த விரைவு மின்னியக்கி உருவாகப் போதுமானதாக மதிப்பிடப்பட்டுள்ளது. இதனால் வெள்ளியில் மின்னியக்கி இல்லாதிருப்பதற்கு மேற்காவுகை இல்லாதிருக்கலாம் என நம்பப்படுகின்றது. புவியில் மையக்கருவின் வெளிப்புற அடுக்குகளில் உள்ள நீர்மத்தின் வெப்பநிலையை விட உட்புற அடுக்குகளில் மிகக் கூடுதலாக இருப்பதால் மேற்காவுகை நிகழ்கின்றது. வெள்ளியில் ஏதேனும் மேற்புற நிகழ்வினால் தட்டுநிலப் பொறைக் கட்டமைப்பை மூடி கருவத்தில் குறைந்த வெப்பச்சலனத்தை உண்டாக்கி இருக்கலாம். இதனால் மேலோட்டு வெப்பநிலை உயர்ந்து உள்ளிருந்து வெப்பப் பரவலை தடுத்திருக்கலாம். இக்காரணங்களால் புவிசார் மின்னியக்கி செயற்பாடு இல்லாதிருக்கலாம். மாற்றாக, கருவத்தின் வெப்பத்தால் மேலோடு சூடுபடுத்தப்படலாம். மற்றொரு கருத்தாக, வெள்ளியில் திண்மநிலை உட்கருவம் இல்லாதிருக்கலாம் அல்லது அந்தக் கருவம் குளிரடையவில்லை என முன்வைக்கப்படுகின்றது. இதன் காரணமாக முழுமையான நீர்மப்பகுதி அனைத்துமே ஒரே வெப்பநிலையில் இருக்க வாய்ப்புள்ளது. வெள்ளியின் கருவம் முழுமையுமே திண்மமாக மாறிவிட்டது என்ற மாற்றுக் கருத்துக்கும் வாய்ப்புள்ளது. உட்கருவத்தில் உள்ள கந்தகத்தின் அடர்வைப் பொறுத்து கருவத்தின் நிலை இருக்கும்; ஆனால் கந்தக அடர்த்தி குறித்து இதுநாள் வரை அறியப்படவில்லை. வெள்ளியில் காந்தப்புலம் வலிவற்றதாக இருப்பதால் அதன் வெளிப்புற வளிமண்டலத்துடன் சூரியக்காற்று நேரடியாகவே இடைவினையாற்றுகின்றது. இங்கு புற ஊதாக்கதிர்களால் நடுநிலை மூலக்கூறுகள் பிரிக்கப்பட்டு ஐதரசன், ஆக்சிசன் அயனிகள் உருவாகின்றன. இந்த அயனிகளுக்கு வெள்ளியின் ஈர்ப்புப் புலத்திலிருந்து விடுபட சூரியகாற்று தேவையான ஆற்றலை வழங்குகின்றது. இந்த அரித்தலால் குறைந்த நிறையிலுள்ள ஐதரசன், ஹீலியம், ஆக்சிசன் அயனிகள் இழக்கப்படுகின்றன; உயர்நிறை உள்ள மூலக்கூறுகளான கார்பன் டைஆக்சைடு போன்றவை தக்க வைத்துக்கொள்ளப்படுகின்றன. இத்தகைய சூரியக்காற்றின் செய்கையால் வெள்ளியில் அது உருவானபோது இருந்திருக்கக்கூடிய நீர் முதல் பில்லியன் ஆண்டுகளில் இழக்கப்பட்டிருக்கலாம். தவிரவும் இச்செய்கையால் உயர்ந்த வளிமண்டலத்தில் நிறை குறைந்த ஐதரசனுக்கும் நிறையான தியூட்டிரியத்திற்குமான விகிதம் உட்புற வளிமண்டலத்தில் நிலவும் விகிதத்தை விட 150 மடங்கு குறைந்துள்ளது. புறத் தோற்றம் புவியில் இருந்து மானிடர் நோக்கும் போது வெள்ளிக் கோளே எந்த விண்மீனை (சூரியனைத் தவிர்த்து) விடவும் வெளிச்சமாக உள்ளது. வெள்ளி பூமியின் அருகில் இருக்கும் போது அதன் பிரகாசம் அதிகமாகவும், தோற்றப்பருமன் -4.9 ஆகவும், பிறை கட்டத்திலும் காணப்படுகிறது. சூரியன் பின்னோளி வீசும் போது இதன் பிரகாசம் -3 ஆக மங்குகிறது. இக்கோள் நடுப்பகலிலும் காணத்தக்க பிரகாசமாக இருப்பதுடன் சூரியும் கீழ் வானில் இருக்கும் போது எளிதில் காணக் கூடியதாகவும் இருக்கிறது. இதன் சுற்றுப்பாதை சூரியனுக்கும் புவியின் சுற்றுப்பாதைக்கும் நடுவில் இருப்பதால் புவியில் இருந்து பார்க்கும் போது சூரியனின் நிலநடுக்கோட்டில் இருந்து 47 டிகிரி சாய்வு வரை அதிகமாக செல்வது போல் தோற்றம் அளிக்கிறது. மானிடக் குடியேற்றத்தின் சாத்தியம் வெள்ளிக் கோள் பரப்பின் சூழல் தற்போது மானிடர் வாழும் சூழலை பெறவில்லை. ஆனால் வெள்ளிக் கோள் பரப்பில் இருந்து ஐம்பது கிலோமீட்டர்களுக்கு மேல் உள்ள வளி மண்டலம் மனிதர் வாழ்வதற்கு ஏற்ற அடிப்படை வாயுக்களான நைட்ரசனையும் ஆக்சிசனையும் பெற்றுள்ளது. அதனால் வெள்ளியின் வானில் மானிடர் மிதக்கும் நகரங்களை உருவாக்க வாய்புள்ளது. காற்றினும் எடை குறைந்த மிதக்கும் நகரங்களை (வலது பக்கத்தில் உள்ள மிதக்கும் விண்கலன் போல்) உருவாக்கி அதில் நிரந்தரக் குடியேற்றங்களை அமைக்க முடியும். ஆனால் இதில் மிகப்பெரிய அளவுக்கு பொறியியல் தொழில்நுட்பச் சவால்களும், இந்த உயரத்தில் உள்ள கந்தக அமிலத்தின் அடர்த்தியும் இதற்கு தடைகள் ஆகும். சூரியனைக் கடக்கும் போது முதன்மைக் கட்டுரை - வெள்ளிக் கோளின் சூரியக்கடப்பு வெள்ளிக் கோளின் சூரியக்கடப்பு அல்லது வெள்ளியின் இடைநகர்வு என்பது சூரியக் குடும்பத்தில் உள்ள வெள்ளி கோளானது சுற்றுப்பாதையில் வரும்போது சூரிய வட்டத்தைக் கடப்பதைக் குறிப்பதாகும். அதாவது, வெள்ளிக்கோள் சூரியனுக்கும், பூமிக்கும் இடையில் செல்வதைக் இது குறிக்கும். இந்த இடைநகர்வின் போது வெள்ளி சூரிய வட்டத்தில் ஒரு சிறு கரும் புள்ளியாகக் கண்ணுக்குத் தெரியும். இந்த இடைநகர்வு இடம்பெறும் காலம் பொதுவாக மணித்தியாலங்களில் கூறப்படுகிறது. இந்த இடைநகர்வு நிலவினால் ஏற்படும் சூரிய கிரகணத்தை ஒத்தது. வெள்ளி பூமியில் இருந்து அதிக தூரத்தில் இருப்பதனால் (நிலவுக்கும் பூமிக்கும் இடையிலுள்ள தூரத்தை விடவும், வெள்ளிக்கும் பூமிக்குமிடையிலுள்ள தூரம் கிட்டத்தட்ட 100 மடங்கு அதிகம்), வெள்ளியின் விட்டம் நிலவை விட 3 மடங்கு அதிகமானதாக இருந்தாலும்கூட, வெள்ளி இடைநகர்வின்போது, வெள்ளி மிகச் சிறியதாகத் தெரிவதுடன், மிக மெதுவாக நகர்வதையும் காணலாம். அவதானிப்பு மேற்கோள்கள் வெளி இணைப்புகள் Venus profile at NASA's Solar System Exploration site Missions to Venus and Image catalog at the National Space Science Data Center Soviet Exploration of Venus and Image catalog at Mentallandscape.com Image catalog from the Venera missions Venus page at The Nine Planets Transits of Venus at NASA.gov Geody Venus, a search engine for surface features Interactive 3D gravity simulation of the pentagram that the orbit of Venus traces when Earth is held fixed at the centre of the coordinate system Gazetteer of Planetary Nomenclature: Venus by the International Astronomical Union Venus crater database by the Lunar and Planetary Institute Map of Venus by Eötvös Loránd University Google Venus 3D, interactive map of the planet புவியொத்த கோள்கள் சூரியக் குடும்பம்


நன்மைகள் பல வெடித்துச் சீரும் எரிமலை ( Volcano )களால் – அரிய தகவல்கள் நன்மைகள் பல வெடித்துச் சீறும் எரிமலை( #Volcano )களால் – அரிய தகவல்கள் என்னது வெடித்துச் சீறும் எரிமலைகளால் நமக்கு நன்மையா என்று வாய்ப்பிளப்பவர்கள், அந்த நன்மைகள் என்னென்ன என்பதை மேற்கொண்டு படித்து தெரிந்து கொள்ளுங்கள் எரிமலை சீறும்போது எரிமலை ( #Volcano ) குழம் போடு கந்தக ( Sulfur ) ஆவி வெளிவருகிறது. அந்தக் கந்தக ஆவியானது, அனல் போன்ற பாறைக் குழம்பு குளிர்ந்து இறுகும் போது கட்டியாக மாறி, எரிமலைப் பள்ளங்களில் படிந்து விடுகிறது. இவ்வாறு வெடி த்துச் சீரும் எரிமலைகளாலும் நன்மை உண்டென உங்க ளுக்கு தெரியுமா?? இம்மாதிரியான எரிமலைப் படிவுகள் உள்ள எரிமலைப் பகு திகள் தென்அமெரிக்கா, நிïசிலாந்து, ஜப்பான், மெக்சிகோ, சிசிலி முதலிய இடங்களில் காணப்படுகின்றன. அப்பகுதி களில் 500முதல் ஆயிரம் அடிக்கு சுரங்கம் தோண்டி கந்தகம் வெட்டி எடுக்கிறார்கள். அவ்வாறு கிடைக்கும் கந்தகத்தை த்தான் தீக்குச்சிகள் செய்வதற்கும், துப்பாக்கி மருந்து தயா ரிப்பதற்கும், ரப்பர் பதனிடுவதற்கும், நமது நோய் தீர்க்கும் சல்பா மருந்து தயாரிக்கவும், பூச்சிக்கொல் லி மருந்துகள் போன்றவை தயாரிப்பதற்கும் பயன்படுத்துகிறார் கள். அனல்குழம்பு குளிரும்போது மேலிருந்துகீழே பாறையாக இறுகிக் கொண்டே போவதால் தங்கம் ( Gold ), வெள்ளி ( Silver ), ஈயம் ( Lead ), துத்தநாகம் ( Zinc ), பாதரசம் ( Mercury )போன்ற பல உருகிய உலோகப் பொருட்களும் கட்டியாக மாறி பாறைகளோடு கலந்து விடுகின்றன. அவ்வாறு பூமிக்கு கீழே சிலஅடி ஆழத்துக்குள்ளா கவே உலோகக் குழம்புகள் பாறைக் குழம்போடு வந்து படிவதால் தான் சுரங்கங்கள் மூலம் அவை நமக்கு எளிதில் கிட்டுகின்றன. => தமிழ்


text: ஊவா (Uva, ) இலங்கையில் பதுளை, மொனராகலை ஆகிய மாவட்டங்களை உள்ளடக்கியது. இம்மாகானத்தின் தலைநகர் பதுளை ஆகும். இது 1896 ஆம் ஆண்டில் உருவாக்கப்பட்டது. மத்திய மாகாணம், தென் மாகாணம், கிழக்கு மாகாணம், ஆகியவற்றை எல்லைகளாகக் கொண்டுள்ளது. ஒப்பீட்டு ரீதியில் இது இலங்கையின் பின்தங்கிய மாவட்டங்களில் ஒன்றாகும். இங்குள்ள மக்கள்தொகை 1,259,880 ஆகும். இது இலங்கை மாகாணங்களில் இரண்டாவது மிகக்குறைந்த மக்கள்தொகை கொண்ட மாகாணம் ஆகும். இம்மாகாணத்தின் முக்கிய சுற்றுலாத் தளங்கள் துன்கிந்தை அருவி, தியலுமை அருவி, இராவணன் அருவி, யால தேசிய வனம் (தெற்கு, கிழக்கு மாகாணங்களுடனும் இணைந்துள்ளது) கல்லோயா தேசியப் பூங்கா (கிழக்குடன் இணைந்தது) ஆகியவை ஆகும். கல்லோயா குன்றுகள், மற்றும் மத்திய குன்றுகள் இம்மாகாணத்தின் முக்கிய மலைப்பகுதிகள் ஆகும். மகாவலி, மெனிக் ஆறுகள், மற்றும் சேனநாயக்கா சமுத்திரம், மாதுரு ஓயா ஆகியன இங்குள்ள முக்கியமான நீர் நிலைகள் ஆகும். வரலாறு இராமாயணக் கதாபாத்திரமான இராவணன் பதுளையைத் தலைநகராகக் கொண்டு ஆண்டு வந்ததாக நம்பப்படுகிறது. இராவணன் அருவி, ஸ்த்ரீபுரம் வளைவு சுரங்கம், ஹக்கலை மலை, தியூரும்வலை கோயில் ஆகியன இராவணனின் கதையுடன் தொடர்புள்ளவையாகும். கதிர்காமம் முருகன் கோயில் ஊவா மாகாணத்திலேயே அமைந்துள்ளது. பிரித்தானியப் பேரரசுக்கு எதிராக இடம்பெற்ற 1818 கிளர்ச்சி ஊவா மாகாணத்திலேயே ஆரம்பமானது. பிரித்தானியர் இக்கிளர்ச்சியை வெற்றிகரமாக முறியடித்தனர். மாவட்டங்கள் ஊவா இரண்டு மாவட்டங்களாகப் பிரிக்கப்பட்டுள்ளது: பதுளை மாவட்டம் 2,861கிமீ2 மொனராகலை மாவட்டம் 5,639கிமீ2 முக்கிய நகரங்கள் பதுளை (மாநகர சபை) பண்டாரவளை (மாநகரசபை) அப்புத்தளை (நகரசபை) மொனராகலை வெலிமடை பசறை எல்லா மகியங்கனை தியத்தலாவை ஆலிஎலை பிபிலை வெல்லவாயா பெரகலை லுணுகலை புத்தளை மதுல்லை கதிர்காமம் தனமல்விலை பதல்கும்புரை சியாம்பலந்துவை ஓக்கம்பிட்டி படக்காட்சியகம் மேற்கோள்கள் வெளி இணைப்புகள் ஊவா மாகாணத்திலுள்ள நகரங்கள் ஊவா மாகாணம்


நீலகிரியில் பலத்த காற்றுடன் மழை: மரம் விழுந்து போக்குவரத்து பாதிப்பு – Thinasari ஊட்டி : நீலகிரியில் பலத்த காற்றுடன் மழை பெய்து வருவதால், ஆங்காங்கே ராட்சத மரங்கள் விழுந்து போக்குவரத்து பாதிக்கப்பட்டது. நீலகிரி மாவட்டத்தில் தென்மேற்கு பருவ மழை தாமதமாக துவங்கியது. எனினும் ஒரு வாரமாக பலத்த காற்றுடன் மழை பெய்து வருகிறது. நேற்று காலை 8:00 மணி நிலவரப்படி, அதிகபட்சம் அவலாஞ்சியில் 10 செ.மீ., அப்பர் பவானியில் 7.3 செ.மீ., மழை பெய்தது. மாவட்டத்தில் சராசரி2செ.மீ., மழை பதிவாகி உள்ளது. மஞ்சூர் – -கிண்ணக்கொரை சாலையில் கேரிங்டன் பகுதியில் அடுத்தடுத்து இரண்டு ராட்சத மரங்கள் விழுந்தன. நெடுஞ்சாலை துறையினர் உள்ளூர் மக்கள் உதவியுடன் மரங்களை அறுத்து அப்புறப்படுத்தினர். ஊட்டி – -கூடலுார் சாலையில் பைக்காரா அருகே அடுத்தடுத்து நான்கு மரங்கள் விழுந்தன. தீயணைப்பு துறையினர் மரங்களை அப்புறப்படுத்தினர்.கோத்தகிரி — ஊட்டி சாலையில் பாக்கிய நகர் பகுதியில் அதிகாலை 3:00 மணிக்கு சாலையோரத்தில் இருந்த மரம் வேரோடு பெயர்ந்து விழுந்தது. பல இடங்களில் போக்குவரத்து பாதிக்கப்பட்டது. நீலகிரி குந்தா அணைக்கு வினாடிக்கு 200 கன அடி நீர் வருகிறது. மொத்த கொள்ளளவான 89 அடிக்கு, 88.5 அடி வரை தண்ணீர் நிரம்பி உள்ளது. கெத்தை, பரளி, பில்லுார் மின் நிலையங்களுக்கு ராட்சத குழாயில் மின் உற்பத்திக்கு தடையின்றி தண்ணீர் கொண்டு செல்லப்படுகிறது. கலெக்டர் இன்னசென்ட் திவ்யா கூறுகையில், ”மழையால் பாதிக்கப்படுவோருக்காக, மாவட்டத்தில் 436 முகாம்கள் அமைக்கப்பட்டுள்ளன. இதுவரை யாரும் தங்குவதற்கு வரவில்லை. பாதிப்பு இருந்தால் அந்தந்த பகுதி வருவாய் துறையினரை அணுகலாம்” என்றார். திருப்பூர் மாவட்டம் உடுமலையில் அமராவதி அணை வாயிலாக திருப்பூர், கரூர் மாவட்டங்களில், 54 ஆயிரத்து 637 ஏக்கர் நிலம் பாசன வசதி பெறுகிறது. தென்மேற்கு பருவ மழை தீவிரம் அடைந்து உள்ளதால், அணையின் நீர்ப்பிடிப்பு பகுதிகளில் கன மழை பெய்து பாம்பாறு, தேனாறு, சின்னாறு உள்ளிட்ட காட்டாற்றுகள் வாயிலாக அணைக்கு நீர் வரத்து அதிகரித்துள்ளது.கடந்த இரு நாட்களில் அணையின் நீர் மட்டம்4அடி உயர்ந்துள்ளது. அணையில் மொத்தமுள்ள 90 அடியில் நேற்று காலை நிலவரப்படி 69.39 அடி நீர்மட்டம் இருந்தது. திருமூர்த்தி அணையில் மொத்தமுள்ள 60 அடியில், நேற்று காலை நிலவரப்படி 41.36 அடிக்கு நீர் மட்டம் இருந்தது. திண்டுக்கல் மாவட்டம் கொடைக்கானல், கீழ்மலை பகுதிகளான தாண்டிக்குடி, பண்ணைக்காடு, கொடலங்காடு பகுதியில் நேற்று முன்தினம் இரவு திடீரென பலத்த சூறைக்காற்று வீசியது. இதில் மரங்கள் வேரோடு சாய்ந்தன. வீட்டுக் கூரைகள் துாக்கி வீசப்பட்டன. 20க்கும் மேற்பட்ட மின் கம்பங்கள் முறிந்தன. வத்தலகுண்டு — பண்ணைக்காடு – தாண்டிக்குடி ரோட்டில் 10க்கும் மேற்பட்ட இடங்களில் மரங்கள் விழுந்தன. சித்தரேவு, தாண்டிக்குடி வழியாக கொடைக்கானல் செல்லும் ரோட்டில் மூன்று மணி நேரம் போக்குவரத்து பாதித்தது. தோட்டங்களில் பல லட்சம் ரூபாய் மதிப்புள்ள மரங்கள், சவ்சவ் பந்தல், அவரை, பீன்ஸ், மலை வாழை, ஆரஞ்சு பயிர்கள் சேதமடைந்தன. கொடைக்கானல் — பாச்சலுார் உயர் மின் அழுத்த பாதையில் மரங்கள் முறிந்து, மின் ‘சப்ளை’ பாதித்தது. வருவாய்த் துறை, உள்ளாட்சி, நெடுஞ்சாலைத் துறையினர் சரிசெய்த பின் போக்குவரத்து சீரானது.விவசாயி முனியசாமி கூறுகையில், ”நள்ளிரவில் பலத்த காற்று வீசியது. என்னவென்று அறியும் முன், வீட்டின் மீது மரம் விழுந்தது” என்றார். விவசாயி சதாசிவம் கூறுகையில், ”சூறைக்காற்றுக்கு மிளகு, மலை வாழை, காபி பயிர்கள் சேதம் அடைந்தன. கஜா புயலுக்கு பின் இது மிகப்பெரிய இழப்பாகும். அரசு உரிய நிவாரணம் அளிக்க வேண்டும்” என்றார். Next: பள்ளிகள் திறப்பா? இன்று ஆலோசனை


*பின் 2 நிமிடங்களில் மறுபுறம் திருப்பி நெய் தடவி எடுக்கவும்.


abarognosis - தமிழ் விக்சனரி


Terrible earthquake in Indonesia || இந்தோனேசியாவில் பயங்கர நிலநடுக்கம் இந்தோனேசியாவில் பயங்கர நிலநடுக்கம் + "||" + Terrible earthquake in Indonesia இந்தோனேசியாவில் பயங்கர நிலநடுக்கம் ஏற்பட்டுள்ளது. பதிவு: ஜூலை 16, 2020 03:49 AM இந்தோனேசியாவின் மேற்கு பகுதியில் உள்ள புளோரஸ் தீவில் நேற்று பயங்கர நிலநடுக்கம் ஏற்பட்டது. அங்குள்ள ருடெங் நகரை மையமாகக் கொண்டு நிலநடுக்கம் தாக்கியது. ரிக்டர் அளவுகோலில் 5.7 புள்ளிகளாக பதிவான இந்த நிலநடுக்கம் பூமிக்கு அடியில் 600 கிலோ மீட்டர் ஆழத்தில் மையம் கொண்டிருந்ததாக அமெரிக்க புவியியல் ஆய்வு மையம் தெரிவித்தது. நிலநடுக்கத்தின்போது ருடெங் நகரம் மற்றும் அதன் சுற்று வட்டாரப் பகுதிகளில் வீடுகள் கடைகள் உள்ளிட்ட கட்டிடங்கள் பயங்கரமாக குலுங்கின. இதனால் பீதியடைந்த மக்கள் அலறியடித்தபடி வீடுகளை விட்டு வெளியேறி வீதிகளில் தஞ்சமடைந்தனர். இந்த நிலநடுக்கம் சக்தி வாய்ந்ததாக பதிவானபோதும் சுனாமி எச்சரிக்கை எதுவும் விடுக்கப்படவில்லை. அதேபோல் இந்த நிலநடுக்கத்தால் ஏற்பட்ட சேத விவரங்கள் குறித்து உடனடி தகவல்கள் இல்லை. இந்தோனேசியா நாடு புவித்தட்டுகள் அடிக்கடி நகரும் இடத்தில் அமைந்துள்ளதால் அங்கு நிலநடுக்கம் ஏற்படுவது வாடிக்கையான ஒன்று என்பது குறிப்பிடத்தக்கது.


ராஜிவ் கொலை: புலிகள் சிக்கியது எப்படி? அத்தியாயம் 70 | Ramamoorthy NV ராஜிவ் கொலை: புலிகள் சிக்கியது எப்படி? அத்தியாயம் 70 விடுதலை புலிகளையும் ராஜிவ் கொலையையும் தொடர்பு படுத்திய தடயங்கள், சாட்சிகள்-7 பொட்டு அம்மானின் ஒயர்லெஸ் தகவல்களை இடைமறித்தபோது தெரியவந்த மற்றொரு விஷயம், மனித வெடிகுண்டாக வெடித்து சிதறிய தனுவின் போட்டோவை யாராவது அடையாளம் தெரிந்து கொண்டார்களா என்பதை அவர் தெரிந்து கொள்வதில் ஆர்வம் காட்டினார் என்பது! அதாவது, தனு விடுதலைப் புலிகள் இயக்க உறுப்பினர்கள் என்பதை, அவரது போட்டோவில் இருந்து யாராவது அடையாளம் கண்டுகொண்டார்களா என அறிய விரும்பினார் அவர். மே 24-ம் தேதி, ஹரிபாபுவின் முதலாவது போட்டோவின் ஒரு பகுதியை ‘ஹிந்து’ நாளிதழ் பிரசுரித்திருந்தது. அப்படத்தில் தனுவின் இருபுறமும் லதா கண்ணனும், கோகிலா வாணியும் இருந்தனர். மறுநாள் மற்ற பத்திரிகைகளும் அதே போட்டோவை பிரசுரித்தன. (அந்த போட்டோவை ஹிந்து பத்திரிகை எதற்கு எடிட் செய்து வெளியிட்டது என்பதற்கு இன்றுவரை விளக்கம் இல்லை) பொட்டு அம்மானின் ஒயர்லெஸ் தகவல்களை இடைமறித்தபோது தெரியவந்த மற்றொரு விஷயம், மனித வெடிகுண்டாக வெடித்து சிதறிய தனுவின் போட்டோவை யாராவது அடையாளம் தெரிந்து கொண்டார்களா என்பதை அவர் தெரிந்து கொள்வதில் ஆர்வம் காட்டினார் என்பது! அதாவது, தனு விடுதலைப் புலிகள் இயக்க உறுப்பினர்கள் என்பதை, அவரது போட்டோவில் இருந்து யாராவது அடையாளம் கண்டுகொண்டார்களா என அறிய விரும்பினார் அவர். மே 24-ம் தேதி, ஹரிபாபுவின் முதலாவது போட்டோவின் ஒரு பகுதியை ‘ஹிந்து’ நாளிதழ் பிரசுரித்திருந்தது. அப்படத்தில் தனுவின் இருபுறமும் லதா கண்ணனும், கோகிலா வாணியும் இருந்தனர். மறுநாள் மற்ற பத்திரிகைகளும் அதே போட்டோவை பிரசுரித்தன. (அந்த போட்டோவை ஹிந்து பத்திரிகை எதற்கு எடிட் செய்து வெளியிட்டது என்பதற்கு இன்றுவரை விளக்கம் இல்லை) மே 25-ம் தேதி, பொட்டு அம்மான் அனுப்பிய ஒயர்லெஸ் செய்தியில் ‘அன்பு’வின் போட்டோ அடையாளம் காணக்கூடியதாக உள்ளதா? என கேட்டிருந்தார். (தனுவுக்கு விடுதலைப்புலிகளின் இயக்கப் பெயர் அன்பு). அதற்கு அடுத்த நாள் பொட்டு அம்மானால் அனுப்பப்பட்ட ஒயர்லெஸ் தகவல்களில், புலனாய்வில் ஏற்பட்டுள்ள முன்னேற்றம் மற்றும் வன் செயல்கள் பற்றிக் கேட்கப்பட்டிருந்தது. இந்த ஒயர்லெஸ் தகவல்கள், ராஜிவ் கொலையில் விடுதலைப் புலிகளின் தொடர்பை காட்ட, சி.பி.ஐ.-யால் கோர்ட்டில் பயன்படுத்தப்பட்டன. மே 1-ம் தேதி சிவராசனுடன் தமிழகம் வந்த 9 பேரில் ஒருவரான ரூசோ, தஞ்சாவூர் அருகே தமிழகப் பொலிசாரால் கைது செய்யப்பட்டார். இச்செய்தியும் பத்திரிகைகளில் வெளியானது. ஜூன் 9-ம் தேதி பொட்டு அம்மானுக்கு சிவராசன் அனுப்பிய ஒயர்லெஸ் தகவல், இக்கைது பற்றியதுதான். அதற்கு பதில் தெரிவித்து சிவராசன், பொட்டு அம்மானுக்கு அனுப்பிய ஒயர்லெஸ் தகவலும், உளவுத்துறை ‘ரா’வினால், இடைமறிக்கப்பட்டிருந்தது. அந்த ஒயர்லெஸ் தகவலில், தான் (சிவராசன்) படகு ஏறுவதற்காக ஜூன் 10-ம் தேதி வேதாரண்யம் செல்லத் திட்டமிட்டுள்ளார் என்று குறிப்பிடப்பட்டிருந்தது. ஜூன் 11-ம் தேதி பொட்டு அம்மானிடம் இருந்து வந்த பதிலில், ஒயர்லெஸ் செய்திகள் அனுப்புவதைக் குறைத்து கொள்ளுமாறு சிவராசனுக்கு பொட்டு அம்மான் அட்வைஸ் பண்ணியிருந்தார். ஒயர்லெஸ் செய்திகளால் தொலைக்காட்சி சிக்னல்களில் இடையூறு ஏற்பட்டு, அதனால் போலீஸ் உஷாராகிவிடுவார்கள் என்று குறிப்பிட்டிருந்தார். இருந்தபோதிலும், சிவராசன் தொடர்ந்தும் ஒயர்லெஸ் தகவல்களை அனுப்பிக்கொண்டு இருந்தார். பொட்டு அம்மானும் அதற்கெல்லாம் பதில் அனுப்பிக்கொண்டு இருந்தார். மத்திய உளவுத்துறை ரா, இந்த ஒயர்லெஸ் தகவல்களையெல்லாம் இடைமறித்து பதிவு செய்துகொண்டு இருந்தது. ஆனால், சங்கேத சொற்களில் இருந்த அந்த தகவல்களை அவர்கள் டீகோட் செய்ய சில மாதங்கள் பிடித்தன. அதனால், இந்த ஒயர்லெஸ் தகவல்களில் பெரும்பாலானவை, சிவராசன் உயிருடன் இருந்தபோது அவரை ட்ராக்-டவுன் செய்ய பயன்படவில்லை. பின்னாட்களில், வழக்கு நடந்தபோது, ஆதாரங்களாக பயன்பட்டன. ஒரு ஒயர்லெஸ் தகவலில், “அன்பு (தனு) மரணத்துக்குப் பின், நித்யா (சுபா) சோகமாக இருக்கிறார். அவரை என்னால் தேற்ற முடியவில்லை” என்று சிவராசன் தகவல் அனுப்பினார். தங்களுக்கு உதவிகள் செய்த பலர், சி.பி.ஐ.-யால் கைது செய்யப்பட்டிருப்பது பற்றியும் அவர் அந்த ஒயர்லெஸ் தகவலில் குறிப்பிட்டார். இதற்கு பொட்டு அம்மான், சுபாவுக்கு ஒரு ஒயர்லெஸ் தகவல் அனுப்பியிருந்தார். அதில், “நமது துணிச்சல் வாய்ந்த போராளிகளை அங்கீகரித்து, அவர்களது வெற்றிகளை நமது இயக்க வரலாற்றில் பொன்னெழுத்துக்களால் பொறிப்பது இன்று முடியாமல் இருக்கலாம். அவர்கள் மரணத்துக்காக துக்கம் அனுஷ்டிக்க தேவையில்லை. அதற்குப் பதிலாக அவர்களைப் பற்றி பெருமைப்படுவோம். மனதைத் தளரவிட வேண்டாம். நமது வரலாற்றின் பக்கங்களை மாற்ற தயாராக இரு. உணவு சாப்பிடாமல் இருந்தால் நீ பலவீனமாகிவிடுவதுடன் மற்றவர்களுக்கும் சுமையாகி விடுவாய்” என குறிப்பிடப்பட்டு இருந்தது. பொட்டு அம்மான் அனுப்பி, இடைமறிக்கப்பட்ட மற்றொரு ஒயர்லெஸ் தகவலில், இந்து மாஸ்டர் (முருகன்) நீலன் (காந்தன்) ஆகியோர் பற்றியும் விசாரித்திருந்தார். அத்துடன், சிவராசனுக்குத் தங்கம் அல்லது பணம் தேவைப்படுகிறதா எனவும் விசாரித்திருந்தார். ஜூன் 12-ம் தேதி பாக்கியநாதன், பத்மா ஆகியோர் கைது செய்யப்பட்டது பற்றியும், சிவராசனின் விடுதலைப்புலிகளின் ரகசியப் பெயரை (ரகுவரன்) சிறப்புப் புலனாய்வுப்படை கண்டறிந்தது பற்றியும் பத்திரிகைகளில் செய்தி வெளியானது. இந்த விபரங்களை பொட்டு அம்மானுக்கு சிவராசன் ஒயர்லெஸ் தகவலாக அனுப்பினார். நளினி, சுபா ஆகியோரது போட்டோக்களை வெளியிட்ட சி.பி.ஐ. சிறப்புப் புலனாய்வுப் பிரிவு, (அப்போது) 19 வயதான தாஸ், நளினியின் காதலர் என்று தகவல் வெளியிட்டது. இந்த தகவல், அரசு வானொலி செய்தியறிக்கையில் கூறப்பட்டது. வானொலியில் இச்செய்தியைக் கேட்ட பொட்டு அம்மான், அன்றே சிவராசனுக்கு அனுப்பிய ஒயர்லெஸ் தகவலில், ‘தாஸ்’ என்பது யார் என சிவராசனிடம் கேட்டிருந்தார். முருகன் சென்னையில் பயன்படுத்திய பெயர்களில் ஒன்றுதான் ‘தாஸ்’. அது அவரது இயக்க பெயர் அல்ல. அவராக சென்னையில் தனக்கு வைத்துக்கொண்ட பெயர். இந்த பெயர், யாழ்ப்பாணத்தில் இருந்தவர்களுக்கு தெரிந்திருக்கவில்லை. “இந்து மாஸ்டர்தான் தாஸ்” என சிவராசன் பதில் அளித்தார். இந்து மாஸ்டர் என்பதே, முருகனின் இயக்க பெயர். சி.பி.ஐ. சிறப்பு புலனாய்வு பிரிவு விரித்த வலை, மெதுவாக விடுதலை புலிகளை நெருங்குகிறது என்பதை பொட்டு அம்மான் நன்றாகவே புரிந்துகொண்டு விட்டார் என்பது, அவர் அதற்குப்பின் அனுப்பிய ஒயர்லெஸ் தகவல்களில் இருந்து தெரியவந்தது. ஜூன் 13-ம் தேதி பொட்டு அம்மான் அனுப்பிய ஒயர்லெஸ் தகவலில், கவனமாக இருக்குமாறு சிவராசனைக் கேட்டுக்கொண்டார். “உன்னுடைய (சிவராசனின்) தொடர்பாளர்களில், இதுவரை கைது செய்யப்படாத ஆட்கள் மீது சி.பி.ஐ. கண்காணிப்பை அதிகரிக்கக் கூடும். விசாரணைக்காக இதுவரை பிடித்துச் செல்லப்படாத அவர்களை நீ (சிவராசன்) சந்திக்கக் கூடும் என்பதால்தான் சி.பி.ஐ. அவர்களை வெளியே விட்டு வைத்திருக்கிறது. யாரையும் சந்திக்க வேண்டாம்” என்று தகவல் அனுப்பினார் பொட்டு அம்மான். சிவராசனும், மிகவும் அலர்ட்டாகவே இருந்தார். தமிழகத்தில் இல்லாமல் வேறு மாநிலத்தில் மறைந்து இருப்பதே பாதுகாப்பு என அவர் கருதியிருந்தார் (இறுதியாக அவர் தற்கொலை செய்ததுகூட, கர்நாடகா மாநிலத்தில் உள்ள மறைவிடம் ஒன்றில்தான்) ராஜிவ்காந்தி படுகொலைக்கு முன்பாகவே, டில்லியில் விடுதலைப் புலிகளுக்கு ஒரு மறைவிடத்தை ஏற்பாடு செய்வதற்காக, இலங்கைத் தமிழர் ஒருவருடன் கனகசபாபதியை டில்லிக்கு அனுப்பி வைத்தார் சிவராசன் என்பதை இந்த தொடரில் ஏற்கனவே குறிப்பிட்டு இருந்தோம். இந்த கனகசபாபதி சென்னையில் தமது உறவினருடன் தங்கியிருந்தபோது, சிவராசன் சில முறை அந்த உறவினர் வீட்டுக்கு சென்று அவரைச் சந்தித்துள்ளார். மே 29, 30-ம் தேதிகளில் ராஜிவ்காந்தி படுகொலையில் சந்தேகிக்கப்படும் நபர் எனக் குறிப்பிட்டு, சிவராசனின் போட்டோக்கள் பத்திரிகைகளில் வெளியாகின. அன்றைய தினம்தான் (மே 30-ம் தேதி) கனகசபாபதி டில்லியிலிருந்து திரும்பி வந்து, தமது சென்னை உறவினர் வீட்டுக்கு தங்க சென்றார். இதற்கிடையே, சிவராசன் யார் என்பது, பத்திரிகையில் வெளியான போட்டோ மூலம், கனகசபாபதியின் உறவினருக்கு தெரிந்து விட்டது. “ராஜிவ் கொலையில் தொடர்புடைய சிவராசனுக்கு மிக நெருக்கமான தொடர்புடைய உங்களை (கனகசபாபதியை) எனது வீட்டில் தங்க அனுமதித்தற்காக வருத்தப்படுகிறேன். நீங்கள் இனியும் இங்கே தங்க வேண்டாம்” என அந்த உறவினர் கூறினார். இதையடுத்து, கனகசபாபதி மற்றொரு உறவினரின் வீட்டுக்குச் சென்றார். இதனால், சிவராசன் கனகசபாபதியைத் தொடர்புகொள்ள முடியாமல் போயிற்று. இது குறித்து ஜூன் 14-ம் தேதி பொட்டு அம்மானுக்கு சிவராசன் ஒயர்லெஸ் மூலம் தகவல் அனுப்பினார். “ராதாவின் தந்தையுடன் தொடர்பை இழந்துவிட்டேன்” என அவர் குறிப்பிட்டிருந்தார். (கனகசபாபதி, விடுதலைப்புலிகள் இயக்கத்தில் யாழ்ப்பாண தளபதியாக இருந்த ராதா என்கிற, ஹரிச்சந்திராவின் தந்தை) ஜூன் 16ம் தேதி பொட்டு அம்மானுக்கு அனுப்பிய ஒயர்லெஸ் தகவலில், முருகன், நளினி கைது பற்றி குறிப்பிட்டிருந்தார், சிவராசன். அதே ஒயர்லெஸ் தகவலில், ராஜிவ் காந்தி புலன் விசாரணைக்குப் பொறுப்பான அதிகாரிகள் என, கார்த்திகேயன், விஜய்கிரண் ஆகியோரது பெயர்களையும் சிவராசன் குறிப்பிட்டிருந்தார். சிவராசன், சுபா இருக்கும் இடத்தைக் கண்டறிய சிறப்புப் புலனாய்வு பிரிவு மேற்கொண்டுள்ள விளம்பர நடவடிக்கைகள் பற்றியும், இருவரையும் பிடித்து கொடுத்தால், முறையே 10 லட்சம், 5 லட்சம் ரூபா வெகுமதி அளிக்கப்படும் என அறிவித்திருப்பது பற்றியும் பொட்டு அம்மானுக்குத் ஒயர்லெஸ் மெசேஜ் மூலம் தெரியப்படுத்தினார் சிவராசன். “கைது செய்யப்பட்ட நளினிக்கு ஆதரவாக நீதிமன்றத்தில் வக்கீல் ஒருவரை ஏற்பாடு செய்து நடவடிக்கை எடுக்க வேண்டும்” என்ற ஒயர்லெஸ் செய்தியை ஜூன் 18-ம் தேதி சிவராசன் அனுப்பினார். ஆனால், பொட்டு அம்மான் அதைப் பொருட்படுத்தவில்லை. “நளினி விவகாரத்தில் தலையிட வேண்டாம்” என சிவராசனை எச்சரித்தார். “காந்தனைப் பற்றியோ சென்னையில் இன்னும் உள்ள உளவுப்பிரிவுப் போராளிகளைப் பற்றியோ கவலைப்பட வேண்டாம். மற்றவர்கள் விஷயங்களில் தலையிட போனால், நீ அகப்பட்டு கொள்வாய்” என்றார். “உனக்கு (சிவராசனுக்கு) முன்பாக இருக்கும் உடனடி வேலை, நீ எப்படியாவது தப்பி, யாழ்ப்பாணம் வருவதே. காந்தனும் மற்றவர்களும் குழந்தைகள் அல்ல. அவர்களிடம் பணத்தை கொடு. அவர்கள் தப்புவது பற்றி அவர்களே பார்த்து கொள்வார்கள்” என்றும் சிவராசனுக்கு அனுப்பிய ஒயர்லெஸ் தகவலில் பொட்டு அம்மான் குறிப்பிட்டு இருந்தார். ← ராஜிவ் கொலை: புலிகள் சிக்கியது எப்படி? அத்தியாயம் 69 ராஜிவ் கொலை: புலிகள் சிக்கியது எப்படி? அத்தியாயம் 71 →


text: நீர்ப்பாசனம் (Irrigation) என்பது வேளாண்மையில், ஒழுங்கான இடைவெளிகளில் பயிர் களுக்குக் கட்டுபடுத்திய அளவு நீரை வழங்கும் முறையாகும். நீர்ப்பாசனம் வேளாண்பயிர் வளர்க்கவும் நிலக்கட்டமைப்பைப் பேணவும் மழை பொய்த்த காலத்தில் உலர்பகுதிகளின் மண்வளம் பேணவும், மீள்பசுமையூட்டவும் பயன்படுகிறது. மேலும் பயிரிடும்போது பயிர்களைப் பனிப்படர்வில் இருந்து காக்கவும் இது பயனாகிறது. மேலும் களைகளின் வளர்ச்சியை மட்டுப்படுத்தவும், மண் கடினமாதலைத் தடுத்தல் போன்ற செயல்களுக்கும் உதவுகிறது. நீர்ப்பாசன அமைப்புகள் தூசை அடக்கவும், கழிவு வெளியேற்றவும், சுரங்கத்தில் கனிமக் கரைந்தூற வைக்கவும் பயன்படுகின்றன. மாறாக, நேரடி மழையை நம்பி விளையும் பயிர் மானாவாரிப் பயிரிடல் அல்லது மானாவாரி வேளாண்மை அல்லது கொல்லை வேளாண்மை எனப்படுகிறது. நீர்ப்பாசனம் வடிகாலுடன் இணைந்தே ஆய்வு செய்யப்படுகிறது. இந்த வடிகால் குறிப்பிட்ட பரப்பில் இயற்கையானதாகவோ அல்லது செயற்கையானதாகவோ, அதேவேளை மேற்பரப்புநீரை வடிப்பதாகவோ அல்லது கீழ்நீரை வடிப்பதாகவோ அமையலாம். நீர்ப்பாசனம் 5000 ஆண்டுகளாக வேளாண்மையில் அடிப்படை ஏந்தாக நிலவி வருகிறது. இது பல பண்டைய பண்பாடுகளின் விளைவாகும். வரலாற்றியலாக, நம்புவியின் பொருளியலுக்கும், சமூகங்களுக்கும் ஆசியா முதல் வட அமெரிக்காவின் தென்மேற்குப் பகுதி வரை வாழ்க்கை வளமாகியது. வரலாறு மழை சார்ந்த வேளாண்மையில் போதுமான நீர் கிடைக்காதபோது நீர்ப்பாசனப் பயன்பாடு நிலவியமை தொல்லியல் அகழாய்வுகளில் இருந்து தெரிய வந்துள்ளது. தொடர் நீர்ப்பாசனம் மெசபடோமியச் சமவெளியில் பயிர்களின் வளர்பருவத்தில் ஒழுங்காக வயல்களில் கட்டப்பட்ட பாத்திகளூடாக நடைமுறையில் இருந்துள்ளது. பண்டைய எகிப்திய மக்கள் நைல் ஆற்றின் வெள்ளநீரைப் பயன்படுத்தி வடிநில நீர்ப்பாசன முறையால் வயல்களுக்கு நீரைப் பாய்ச்சியுள்ளனர். இந்த வயல்களைச் சுற்றிலும் தடுப்பணைகள் கட்டப்பட்டிருந்தன. வெள்ளநீர் வயல்களில் செழிப்பான வண்டல் படியும் வரை நிறுத்திப், பின்னர் ஆற்றுக்கு வடிய விடப்பட்டுள்ளது. பண்டைய எகிப்திய பன்னிரண்டாம் பேரரசின் பரோவா ஆகிய மூன்றாம் அமனமெது (கி.மு 1800 ) பையூம் பாலைவனச்சோலையில் இருந்த இயற்கை ஏரியைப் பயன்படுத்தி மிகநீர்வரத்தைத் தேக்கி வறண்ட காலங்களில் வேளாண்மைக்குப் பயன்படுத்தியுள்ளமைக்கன சான்றுகள் உள்ளன. வெள்ளக் காலங்களில் இந்தத் தேக்கம் நைல்நதியின் நீர்ப்பெருக்கால் கரைபுரண்டுள்ளது. பண்டைய நியோபியர்கள் சாகியா நீராழியைப் பயன்படுத்தி கி.மு மூன்றாம், இரண்டாம் ஆயிரங்களில் நீர்ப்பாசனத்தை மேற்கொண்டுள்ளனர். இப்போது சூடானில் உள்ள ஆறுகளோடு நைல்நதியின் வெள்ளப் பெருக்கைப் பெரும்பாலும் இந்தவகை நீர்ப்பாசனம் பயன்கொண்டுள்ளது. ஆப்பிரிக்காவில் உள்ள சகாரா உட்பகுதியில் நைகர் ஆற்றங்கரைப் பண்பாடுகளில் கி.மு இரண்டாம், முதலாம் ஆயிரங்களில் பருவமுறை வெள்ளத்தைப் பயன்படுத்தி நீர்ப்பாசனம் நடைபெற்றுள்ளது. மேட்டு அடுக்குநிலைப் பாசனம் முன்பு கொலம்பியா, அமெரிக்காவிலும், இந்தியாவிலும் சீனாவிலும் நடப்பில் இருந்தமைக்கான சான்றுகள் கிடைத்துள்ளன. பெருவில் அமைந்த ஆந்தெசு மலைத் தொடர்களில் உள்ள சானா பள்ளத்தாக்கில், தொல்லியலாளர்கள் மூன்று நீர்ப்பாசனக் கால்வாய்களைக் கண்டுபிடித்துள்ளனர். இவை கதிரியக்கக் கரிமக் காலக்கணிப்பின்படி, கி.மு நான்காம், கி.மு மூன்றாம், கி.பி ஒன்பதாம் நூற்றாண்டகளைச் சார்ந்தவையாகும். புத்துலகப் பகுதியில் கிடைத்த மிகப்பழைய பாசனக் கால்வாய்களாகும். மேலும் கி.மு நான்காம் நூற்றாண்டுக் கால்வாய்க்கடியில் கி.மு ஐந்தாம் நூற்றாண்டுக் கால்வாய்க்கான சுவடுகளும் கிடைத்துள்ளன. இப்போதைய பாக்கித்தானிலும் வட இந்தியாவிலும் அமைந்திருந்த சிந்துவெளி நாகரிகம் நுட்பம் வாய்ந்த நீர்த்தேக்க அமைப்புகளையும் பாசன முறைகளையும் வளர்த்தெடுத்துள்ளது. இதில் கி.மு 3000 அளவில் கிர்னாரில் அமைதிருந்த அணைகளும், கி.மு 2600 இல் உருவாக்கபட்ட பாசனக் கால்வாய் அமைப்புகளும் உள்ளடங்கும். இங்கு பேரளவு வேளான்மைக்கான பாசனக் கால்வாய் வலையமைப்புகள் வழியாக நீர்ப்பாசனம் நடைபெற்றுள்ளது. பண்டைய பாரசீகத்தில் (இன்றைய ஈரானில்) கி.மு 6000 ஆண்டுகளிலேயே பார்லி அரிசி இயற்கையான மழையளவு குறைவாக இருந்தபோதும் பயிரிடப்பட்டுள்ளது. பண்டைய பாரசீகத்தில் கி.மு 800 இல் உருவாக்கப்பட்ட குவானாத் பாசனமுறைகள் மிகப்பழைய பாசனமுறைகளாக அமைதலோடு இன்றளவும் அவை நடைமுறையில் நிலவி வருகின்றன. இம்முறைகள் இன்றும் ஆசியாவிலும் நடுவண் கிழக்கிலும் வட ஆப்பிரிக்காவிலும் பயன்பாட்டில் உள்ளன. இந்த அமைப்பில் செங்குத்தான மலைகளில் செங்குத்தான சுவர்களும் அவற்றில் இருந்து மலைச் சாரலின் முகப்புவரை சாய்வாக இறங்கும் கால்வாய்கள் அமைந்த சுருங்கைகளும் நிலத்தடி நீரை மடுத்து பயன்படுத்திப் பாசனத்தை மேற்கொண்டன. இதே கால அளவில் வட ஆப்பிரிக்காவில் குடியேறிய உரோமானியர்களால் உருவாக்கப்பட்ட விளிம்பில் களிமட்பானைகள் பூட்டப்பட்ட நோரியா எனும் நீராழி ஆற்று நீரில் நீரோட்டத் திறனாலும் தேங்கிய நீரில் விலங்குகளின் ஆற்றலாலும் இயங்கியுள்ளது. கி.மு 150 அளவில், இந்தப் பானைகள், நீரில் வேகமாக இறங்கும்போது, நீரை மெதுவாக முகக்க, அவற்றில் கவாடங்கள் பூட்டப்பட்டுள்ளன. பண்டைய இலங்கையில் கிமு 300 அளவில் பாண்டுகப்பாயா ஆட்சியில் வளர்த்தெடுக்கப்பட்ட பாசனப் பணிகள் அமைவு, பண்டைய உலகின் மிகச்சிக்கலான பாசனமுறைகளில் ஒன்றாக விளங்குகின்றது. இவர்கள் நிலத்தடிக் கால்வாய்களை உருவாக்கிக் கட்டியமைத்ததோடு பெருமளவு நீரைத் தேக்கிடவல்ல அணைகளையும் கட்டியெழுப்பினர். இந்த அவர்களது திறமைக்காக அவர்கள் பாசன வல்லுனர்கள் எனவும் போற்றப்பட்டனர்.<!—இந்த மேற்கோள் சிறிலங்காவின் சிங்கள ஆசிரியரால் எழுதப்பட்டது– இது சிங்களத் தேசியப் பரப்புரை போல அமைகிறதே தவிர வரலாறாகத் தோன்றவில்லை --> பெரும்பாலான இந்தப் பாசன அமைப்புகள் அனுராதபுரத்திலும் பொலனருவையிலும் அவற்றின் முன்னேறிய பொறியியல் வல்லமையாலும் துல்லியமான நடைமுறையாலும் இன்றும் அழிவின்றி நிலவுகின்றன. இந்தப் பாசன அமைப்புபராக்கிரம பாகு எனும் அரசர் காலத்தில் (கி,பி 1153–1186 ) மீட்டு மேலும் விரிவாக்கப்பட்டன. இன்றைய நீர்ப்பாசனப் பரவலும் அளவும் இருபதாம் நூற்றாண்டின் இடைப்பகுதியில் பெருகிய டீசல்-எக்கி அணிகளும் மின்னோடி-எக்கி அணிகளும் நிலத்தடி நீரை வேகமாகப் பாசனத்துக்காக இறைப்பதால், மிகப்பெரிய நீரகங்களும் அவை மழைவடிகால்களால் நிறையும் வேகத்தை விட வேகமாக வற்றிவருகின்றன. இதனால் நீரகத் தேக்களவு நிலையாக குறைக்கவும் நீரின் தரத்தைக் குறைக்கவும் நிலப்பரப்பு குலையவும் வேறுபிறச் சிக்கல்கள் உருவாகவும் வாய்ப்புகள் ஏற்பட்டுள்ளன. இந்நிகழ்வால் வடசீனச் சமவெளி, பஞ்சாப் சமவெளி, அமெரிக்க ஒன்றிய நாடுகளின் பெருஞ்சமவெளிகளின் உணவு விளைச்சல் அச்சுறுத்தலுக்கு உள்ளாகியுள்ளது. 2000 ஆம் ஆண்டளவில், புவிக்கோள முழுவதிலும், 2,788,000 km2 (689 மில்லியன் ஏக்கர்கள்) அளவுக்குச் செழிப்பான நிலப் பரப்பு பாசன அமைப்புகளைப் பெற்றுள்ளன. இதில் 68% பரப்பு ஆசியாவிலும், 17% பரப்பு அமெரிக்காவிலும் 9% பரப்பு ஐரோப்பாவிலும் 5% பரப்பு ஆப்பிரிக்காவிலும் 1% பரப்பு ஓசியானாவிலும் அமைந்துள்லது. உலகின் உயர்பாசனச் செறிவுள்ல பகுதிகள் கீழ்வருமாறு: கங்கை, சிந்து ஆற்ருச் சமவெளிகளில் அமைந்த பாக்கித்தான் வட இந்தியப் பகுதிகள் சினாவின் கை கே, குவாங் கே, யாங்ட்சே வடிநிலங்கள் (படுகைகள்) எகிபது, சூடானில் உள்ள நைல் ஆற்றங்கரைச் சமவெளி மிசிசிப்பி-மிசிசோரி ஆற்ருச் சமவெளி, கலிபோர்னியாவின் சில பகுதிகள் சிறுசிறு பாசனப் பகுதிகள் மக்கள் வாழும் உலகின் அனைத்து பகுதிகளிலும் பரவியுள்ளன. எட்டு ஆண்டுகளுக்குப் பிறகு. 2008 இல் பாசன நிலப் பரப்பளவு 3,245,566 km2 அளவுக்கு உயர்ந்துள்ளதாக மதிப்பிடப்பட்டுள்ளது. (802 million acres)இது இந்தியாவின் பரப்பளவுக்குச் சமமாகும். எட்டு ஆண்டுகளுக்குப் பிறகு. 2008 இல் பாசன நிலப் பரப்பளவு 3,245,566 km2 அளவுக்கு உயர்ந்துள்ளதாக மதிப்பிடப்பட்டுள்ளது. (802 million acres)இது இந்தியாவின் பரப்பளவுக்குச் சமமாகும். நீர்ப்பாசன வகைகள் நீர் உரிய வாயில்களில் இருந்து வயலுக்கு எவ்வாறு பரவச்செய்யப்படுகிறது என்பதைப் பொறுத்து பல்வேறு நீர்ப்பாசனம் நுட்பங்கள் வேறுபடுகின்றன. பொதுவாக, பாசனத்தின் இலக்கு வயலுக்கு சீராக நீரைப் பாய்ச்சுவதாகும். நீரளவு போதுமானதாக கூடவோ குறையவோ அமையாமல் இருத்தல் வேண்டும். மேற்கோள்கள் மேலும் படிக்க Elvin, Mark. The retreat of the elephants: an environmental history of China (Yale University Press, 2004) Hallows, Peter J., and Donald G. Thompson. History of irrigation in Australia ANCID, 1995. Howell, Terry. "Drops of life in the history of irrigation." Irrigation journal 3 (2000): 26-33. the history of sprinker systems online Hassan, John. A history of water in modern England and Wales (Manchester University Press, 1998) Vaidyanathan, A. Water resource management: institutions and irrigation development in India (Oxford University Press, 1999) வெளி இணைப்புகள் Royal Engineers Museum : 19th century Irrigation in India International Commission on Irrigation and Drainage (ICID) When2Water.com Tutorial and online calculators related to agricultural irrigation Irrigation at the Water Quality Information Center, U.S. Department of Agriculture AQUASTAT: FAO's global information system on water and agriculture Irrigation Supplies: Principles of Water Irrigation Systems Irrigation & Gardening: Future Of Irrigation Needs "Lamp Wick Solves Problem of Citrus Irrigation" Popular Mechanics, November 1930 World Bank report on Agricultural water management Irrigation is discussed in chps. 1&4.


ஆமா நான் கவினை தெரிஞ்சே சைட் அடிக்குறேன் : காதலை ஏற்றுக்கொண்ட லொஸ்லியா!! - காதலை ஏற்றுக்கொண்ட லொஸ்லியா பிக் பாஸ் வீட்டில் இருந்து வனிதா சென்ற பிறகு படு போராக சென்று கொண்டு இருந்தது. ஆனால், நேற்றைய நிகழ்ச்சியில் சாண்டி மற்றும் மதுமிதாவிற்கும் இடையே நிகழ்ச்சியில் சண்டையால் பிக் பாஸ் வீடே இரண்டாக ஆகி விட்டது. இதுநாள் வரை அமைதியாக இருந்த மது நேற்று ருத்ர தாண்டவம் ஆகிவிட்டார். இது ஒரு புறம் இருக்க பிக் பாஸ் நிகழ்ச்சியின் ப்ரோமோக்கள் எப்படியோ இணையத்தில் தினமும் வெளியாகிவிடுகிறது. அந்த வகையில் இன்றைய எபிசோடின் மூன்றாவது ப்ரோமோ வெளியாகியுள்ளது. அதில், குறிப்பாக ஆரம்பத்தில் அபிராமியுடன் காதல் கிசுகிசுக்கப்பட்ட கவின் பின்னர் சாக்ஷியுடன் ரொமான்ஸ் செய்ய ஆரம்பித்தார். இதனால் பார்வையாளர்களே மிகுந்த வெறுப்புள்ளாகினர். பின்னர் நெட்டிசன்ஸ் பலரும் பிளே பாய் கவின் என்று மோசமாக விமர்சித்தனர். இந்நிலையில் தற்போது வெளிவந்துள்ள மூன்றாவது ப்ரோமோ வீடியோவில் மதுமிதா மற்றும் ரேஷ்மா இருவரும் லாஸ்லியாவை கவினுடன் இணைத்து கிண்டல் செய்கின்றனர். இதனால் லாஸ்லியா கவினுடன் சென்று பஞ்சாயத்து வைக்க, எப்போதும் லாஸ்லியாவிற்கு பரிந்து பேசும் கவின் ‘அந்த புள்ளை தான் வந்த முதல் நாளிலே சொல்லிடிச்சே’ என்று கூற, அதற்கு லாஸ்லியா முன்ன தெரியாமல் அடிச்ச, இப்போ தெரிந்தே சைட் அடிக்கிறேன் என்று கூறுகிறார். இதை வைத்து பார்க்கும் போது கவினின் அடுத்த ரூட் லொஸ்லியாவுடன் தான் என்பது தெள்ளத்தெளிவாக புரிகிறது. எனவே அடுத்த ஒரு வாரத்திற்கு லெஸ்லியா – கவின் ரொமான்ஸ் பிக்பாஸில் ஓடும்.


இலங்கைத் தமிழ் வழக்கு பாகு.


text: சென்னை: கமல் நடித்த விஸ்வரூபம் திரைப்படத்திற்கு விதிக்கப்பட்ட தடையை நீக்கி, தனி நீதிபதி வெங்கட்ராமன் அளித்த உத்தரவுக்கு சென்னை ஐகோர்ட் தடை விதித்துள்ளது. இவ்வழக்கின் விசாரணை வரும் பிப்ரவரி 6ம் தேதி மீண்டும் நடக்கிறது. இந்நிலையில், தடையை எதிர்த்து சுப்ரீம் கோர்ட் செல்ல கமல் முடிவு செய்துள்ளார். நடிகர் கமல் நடித்த, சர்ச்சைக்கு உள்ளான, விஸ்வரூபம் படத்தை, தமிழக தியேட்டர்களில் திரையிட, 15 நாட்களுக்கு, மாவட்ட கலெக்டர்கள், தடை விதித்தனர். இதை எதிர்த்து, சென்னை ஐகோர்ட்டில், "ராஜ்கமல் பிலிம்ஸ்' சார்பில், மனு தாக்கல் செய்யப்பட்டது. மனுவை, நீதிபதி வெங்கட்ராமன் விசாரித்தார். படத்தை, 26ம் தேதி, திரையிட்டு காட்டும்படி உத்தரவிட்டு, விசாரணையை, 28ம் தேதிக்கு, நீதிபதி வெங்கட்ராமன் தள்ளி வைத்தார். அதன்படி, 26ம் தேதி, இப்படம், சென்னை வடபழனியில் உள்ள ஒரு ஸ்டூடியோவில், நீதிபதிக்கு திரையிட்டுக் காட்டப்பட்டது. இதையடுத்து, இந்த வழக்கு, நீதிபதி வெங்கட்ராமன் முன், நேற்று முன்தினம் விசாரணைக்கு வந்தது. ராஜ்கமல் பிலிம்ஸ் சார்பில், மூத்த வழக்கறிஞர் பி.எஸ்.ராமன், "மாவட்ட கலெக்டர்கள் தடை விதித்து, தியேட்டர்களுக்குப் பிறப்பித்த உத்தரவின் நகல்கள், எங்களுக்கு கிடைத்துள்ளன. இதை எதிர்த்து நாங்கள் மனு தாக்கல் செய்ய உள்ளோம்,'' என்றார். இதற்கான, மனுக்களை தாக்கல் செய்யுமாறும், விசாரணையை தள்ளிவைப்பதாகவும், நீதிபதி வெங்கட்ராமன் தெரிவித்தார். "இந்தப் பிரச்னையை சுமுகமாகத் தீர்க்க, அனைத்து முயற்சிகளையும் எடுக்கலாம். தனி நபர் உரிமைகளை விட, நாட்டின் ஒற்றுமையே மிகவும் முக்கியம். உங்கள் தரப்பிலோ, எதிர் தரப்பிலோ எடுக்கப்படும் எந்த நடவடிக்கையும், நாட்டின் ஒற்றுமைக்கு குந்தகம் ஏற்படுத்தக் கூடாது' என, நீதிபதி கூறினார். இந்நிலையில், நேற்று இந்த வழக்கு விசாரணைக்கு வந்த போது வாதம் செய்த தமிழக அரசு வக்கீல் நவநீத கிருஷ்ணன், விஸ்வரூபம் திரைப்படத்திற்கு தணிக்கைச் சான்றிதழ் வழங்கப்பட்டதில் பெரும் முறைகேடு நடந்துள்ளதாக தெரிவித்தார். இப்படத்திற்கு தணிக்கைச் சான்றிதழ் அளித்த குழுவைச் சேர்ந்தவர்கள் யாரும் மத்திய அரசால் நியமிக்கப்பட்டவர்கள் அல்ல என்றும், இந்த படத்தின் தணிக்கைச் சான்றிதழே முறைகேடானது என்றும் வாதிட்டார். இதைத்தொடர்ந்து பேசிய கமல் தரப்பு வக்கீல் ராமன், விஸ்வரூபம் படத்திற்காக கமல் இதுவரை தான் சம்பாதித்த பணம் அனைத்தையும் கொட்டியுள்ளார். இப்படத்திற்காக அவர் முழுமையாக உழைத்துள்ளார். சென்சார் போர்டு அனுமதியளித்து விட்ட நிலையில், தற்போது மாநில அரசு தடை செய்வது சட்டவிரோதமானது என்றும் தெரிவித்தார். இப்படம் கேரளா மற்றும் ஆந்திராவில் வெற்றிகரமாக ஓடிக்கொண்டிருக்கிறது. அப்படியிருக்கும் போது தமிழகத்தில் மட்டும் ஏன் வெளியிடக்கூடாது என்றும் கேள்வி எழுப்பினார். தமிழகத்தில் ஒரு படத்தை எதிர்த்து 31 மாவட்டங்களில் 144 தடை சட்டம் விதிக்கப்பட்டுள்ளது. அப்படி தடைவிதிக்கும் அளவுக்கு சட்டம், ஒழுங்கு கெட்டு விட்டதா எனவும் கேள்வி எழுப்பினார். இதற்கு பதிலளித்த தமிழக தரப்பு வக்கீல், விஸ்வரூபம் என்ற படத்தை கமல், வினியோகஸ்தர்களுக்கு விற்றுவிட்டார். அதன் பின்னர் இப்படம் தொடர்பாக எந்த உரிமையும் தற்போது அவரிடம் இல்லை. எனவே இப்படத்திற்கு விதிக்கப்பட்டுள்ள தடைக்கு எதிராக வழக்கு தொடரும் உரிமை கமலுக்கு இல்லை என்றும், இப்படம் சட்டம் ஒழுங்கை சீர்குலைக்கும் வகையிலும், மத நல்லிணக்கத்துக்கு எதிராக உள்ளதால் அரசு இந்த தடையை விதித்துள்ளது என்று கூறினார். பின்னர் வழக்கு விசாரணை முடிவடைந்ததை தொடர்ந்து,இந்த வழக்கின் மீதான விசாரணை முடிவடைந்ததை தொடர்ந்து இரவு 8 மணிக்கு தீர்ப்பு வழங்கப்படும் என நீதிபதி அறிவித்திருந்தார். இந்நிலையில் தீர்ப்பு இரவு 10 மணிக்கு தள்ளிவைக்கப்பட்டது. இந்நிலையில், நேற்று இரவு 10:15 மணி அளவில் உத்தரவு பிறப்பிக்கப்பட்டது. நீதிபதி வெங்கட்ராமன் பிறப்பித்த உத்தரவு: இந்த வழக்கின் ஒட்டு மொத்த சூழ்நிலையை கருத்தில் கொண்டு, குற்றவியல் நடைமுறை சட்டபிரிவு, 144ன் கீழ் பிறப்பிக்கப்பட்ட தடை உத்தரவு நிறுத்தி வைக்கப்படுகிறது. இந்த உத்தரவை அமல்படுத்த தடை விதிக்கப்படுகிறது. மேலும், இப்படத்தை வெளியிடும் மனுதாரரின் உரிமையில் குறுக்கிட அரசுக்கு தடை விதிக்கப்படுகிறது. இவ்வழக்கில் ஆரம்ப முகாந்திரம் உள்ளதால், இந்த இடைக்கால உத்தரவு பிறப்பிக்கப்படுகிறது. பதில் மனு தாக்கல் செய்தபின், சட்டப்படி தகுதி அடிப்படையில் முடிவு எடுக்கப்படும். இப்படத்திற்கு எதிர்ப்பு தெரிவித்தவர்கள், "சினி மோட்டே கிராப்' சட்டத்தின் கீழ் நியமிக்கப்பட்ட உரிய அமைப்பில் மனு தாக்கல் செய்யலாம், அதற்கு இந்த உத்தரவு தடையாக இருக்காது. இவ்வாறு நீதிபதி வெங்கட்ராமன் உத்தரவிட்டுள்ளார். இந்த உத்தரவை இன்று காலை வரை நிறுத்தி வைக்க வேண்டும் என, கூடுதல் அட்வகேட்-ஜெனரல் அரவிந்த் பாண்டியன் கூறினார். ஆனால், அதை நீதிபதி எற்கவில்லை. இந்த வழக்கு விசாரணையையொட்டி, சென்னை ஐகோர்ட்டில் நேற்று போலீஸ் பாதுகாப்பு பலப்படுத்தப்பட்டிருந்தது. இதற்கிடையே, ஐ கோர்ட் பிறப்பித்த உத்தரவை எதிர்த்து, தமிழக அரசு மேல்முறையீடு செய்துள்ளது. இதையொட்டி, இந்த மனு மீதான விசாரணை, இன்று நடைபெறும் என தெரிகிறது விஸ்வரூபம் படம் மீதான தடை விலக்கப்பட்டதை தொடர்ந்து, கமல் ரசிகர்கள் பட்டாசு வெடித்தும், இனிப்புகள் வழங்கியும் கொண்டாடினர். மேல்முறையீடு: விஸ்வரூபம் திரைப்படத்திற்கு விதிக்கப்பட்ட தடையை ரத்து செய்த சென்னை ஐகோர்ட்டின் தீர்ப்பை எதிர்த்து தமிழக அரசு இன்று காலை மேல்முறையீடு செய்தது. இந்த வழக்கு தலைமை நீதிபதி எலிபி தர்மாராவ் மற்றும் அருணா ஜெகதீசன் முன்பாக விசாரணைக்கு வந்தது. இந்த மனுவை உடனடியாக விசாரிக்க வேண்டும் என்ற தமிழக அரசின் கோரிக்கையை தலைமை நீதிபதி எலிபி தர்மாராவ் ஏற்க மறுத்து விட்டார். இதையடுத்து இந்த வழக்கு மதியம் 2.15 மணிக்கு விசாரணைக்கு வந்தது. வழக்கை விசாரித்த நீதிபதிகள் எலிபி தர்மாராவ், அருணா ஜெகதீசன் அடங்கிய பெஞ்ச், தடையை நீக்கி உத்தரவிட்ட தனிநீதிபதியின் உத்தரவிற்கு தடை விதித்தார். இவ்வழக்கின் விசாரணை வரும் பிப்ரவரி 6ம் தேதி மீண்டும் நடக்கிறது. தமிழக அரசு சார்பில் வரும் திங்கட்கிழமைக்கும் பதில் தரவும் நீதிபதிகள் உத்தரவிட்டுள்ளனர். இந்நிலையில், தடையை எதிர்த்து சுப்ரீம் கோர்ட் செல்ல கமல் முடிவு செய்துள்ளார். கமல் பேட்டி: இந்நிலையில், விஸ்வரூபம் திரைப்படம் தொடர்பாக சென்னையில் பேட்டியளித்த அவர், "என்னுடைய படம் நடக்கும் களம் ஆப்கானிஸ்தான். இது இந்திய முஸ்லிம்களை எப்படி கேலி செய்ய முடியும். என்னுடைய இந்த படத்தை எடுத்திருப்பதாக பெரும் செலவு செய்திருக்கிறேன். என்னுடைய திரையுலகை அனுபவத்தையும் எனக்கு இருக்கும் தொழில்நுட்பத்தை கொண்டும் இந்த படத்தை எடுத்துள்ளேன். இந்தபடத்துக்காக எனது சொத்துக்கள் அனைத்தையும் அடகு வைத்துள்ளேன். படம் ரிலீஸ் ஆகவில்லை என்றால் இப்போது நான் உங்களுக்கு பேட்டி அளித்து கொண்டு இருக்கும் இந்த வீடு எனது இல்லை. கோர்ட்டில் வழக்கு நடந்தபோது நீதிபதி கேட்டார். ஒருவரின் முதலீடுக்காக நாட்டின் ஒற்றுமையை சீர்குலைக்க வேண்டுமா என்று கேட்டார். நான் இப்போதும் சொல்கிறேன். நாட்டின் ஒற்றுமை தான் முக்கியம். நாட்டுக்காக எனது சொத்துக்கள் அனைத்தையும் இழக்க தயாராக இருக்கிறேன். எனக்கு மதம் கிடையாது, அரசியல் கிடையாது. எனக்கு மனிதநேயம் முக்கியம். மனதில் பட்டதை தைரியமாக எடுத்து சொல்பவன். இந்தப்படம் நிச்சயம் இஸ்லாமியர்களுக்கு எதிரான படம் கிடையாது. எதற்காக எனது படத்தை தடை செய்கிறார்கள் என்று புரியவில்லை. என்னை வீழ்த்தி விடலாம் என்று சிலர் கருதுகின்றனர். நான் விழுந்தால் விதையாக விழுவேன். மீண்டும் மீண்டும் எழுவேன். சுதந்திரப் பறவைகள் வந்தமரும் மரமாக உயர்வேன். இது சோலையாகும், காடாகும். ஆனால் விதை நான் போட்டது. எனது பட வசனமே எனக்கு உதவிக்கு வருகிறது. ஒருவேளை தமிழகம் மதச்சார்ப்பற்ற மாநிலமாக இல்லாமல் போய்விட்டால் நிச்சயம் வேறு ஒரு மாநிலத்தை தேடி போவேன். அதற்காக தமிழகத்தை விட்டு வெளியேறவும் நான் தயார். வேறு மாநிலமும் கிடைக்காவிட்டால் வேறு நாட்டை தேடி போவேன். இன்று படம் பார்க்கச் சென்ற எனது ரசிகர்களை தியேட்டர்களை விட்டு வெளியேற்றியுள்ளனர். அது ஏன் என்று விளங்கவில்லை. என்னிடம் இப்போது எதுவும் இல்லை. இழப்பதற்கு இனி ஒன்றும் இல்லை. எனது ரசிகர்கள் அமைதியானவர்கள். அவர்களில் பலர் முஸ்லிம்கள். அவர்கள் அனைவரும் தொடர்ந்து அமைதியாகவே இருப்பார்கள். கேரளாவில் மலபார், ஐதராபாத்தில் படம் அமைதியாக போய்க் கொண்டிருக்கிறது. என்னைப் பொறுத்தவரையில் எனது நீதி தாமதப்பட்டுள்ளது. பொறுத்திருந்து பார்ப்போம்". இவ்வாறு பேசினார். இதைத் தொடர்ந்து அவரிடம் கேள்வி எழுப்பிய நிருபர் ஒருவர், நீங்கள் தமிழகத்தை வெளியேற வேண்டும் என விரும்புகிறீர்களா என கேள்விக்கு பதிலளித்த அவர், தமிழகம் தான் நான் வெளியேற வேண்டும் என விரும்புகிறது என கமல் வேதனையுடன் தெரிவித்தார்.


ட்வீட்ஸ் - ரிவீட்ஸ் (Not Retweats)


வாஸ்துபடி கிணறு Well Vasthu வாஸ்து அமைப்பில் கிணறு வாஸ்து அமைப்பில் கிணறு வடகிழக்கு பகுதியில் மட்டுமே வரவேண்டும். வேறு எங்கும் வரக்கூடாது. ஆனாலும் மிகப்பெரிய அளவில் அந்த கிணறு இருக்கக்கூடாது. மிகப் பெரிய கிணறு இருந்தால் வாஸ்துப்படி நல்லது என்று அமைக்கக்கூடாது. அப்படி இருந்தால் அது மிகப்பெரிய பாதிப்புக்களை அந்த வீட்டில் உள்ள குறிப்பிட்ட பாலினத்தினருக்கு பாதிப்பு ஏற்படுத்தும். ஆக வடகிழக்கு தவிர வேறு எந்த பகுதியிலும் கிணறு வரக்கூடாது. அப்படி வந்தால் ஒவ்வொரு இடங்களும் ஒவ்வொரு பாதிப்பு ஏற்படுத்தும். அதுபோல தவறான இடத்தில் இருக்கின்ற கிணறு எவ்வளவு தூரத்தில் இருந்தால் பாதிப்பு ஏற்படுத்தும் என்பதில் ஒவ்வொரு வாஸ்து நிபுணர்களுக்கும் ஒவ்வொரு கருத்து இருந்தாலும், என்னை பொறுத்தவரை எனது அனுபவத்தில் எவ்வளவு தூரம் தள்ளி இருந்தால் நமக்கு நன்மையாக இருக்கும்.என்றால் 500 அடிகளாவது தள்ளி இருக்க வேண்டும். Categories vasthu Tags vastu for well position in tamil, well closing pooja in tamil, Well Vasthu, கிணறு அமைய வேண்டிய இடம்:, வாஸ்துபடி கிணறு, வாஸ்துபடி கிணறு எங்கு வர வேண்டும்?, வீட்டில் கிணறு Post navigation


தமிழகத்தில் கொரோனா வைரஸ் தொற்று வாகமாகப் பரவி வரும் நிலையில், மேலும் இரண்டு வாரங்களுக்கு ஊரடங்கை நீட்டிக்க வேண்டும் என்று தமிழக அரசுக்கு மருத்துவ நிபுணர் குழு பரிந்துரைத்துள்ளது. தமிழ்நாட்டில், கொரோனா பரவல் தடுப்பு தொடர்பான பரிந்துரைகளை வழங்க 19 மருத்துவர்கள் கொண்ட நிபுணர் குழு அமைக்கப்பட்டது. இந்த குழு சிகிச்சை நெறிமுறைகளை வகுப்பதோடு, வெளி நாடுகளில் பின்பற்றப்படும் சிகிச்சை முறைகளை ஆராய்ந்து, அதனை தமிழ்நாட்டில் செயல்படுத்துவதற்கான பரிந்துரைகளை வழங்கும். இந்நிலையில், கொரோனா தடுப்பு நடவடிக்கைகள் குறித்து முதல்வர் எடப்பாடி பழனிசாமி 19 மருத்துவ நிபுணர்கள் குழுவுடன் இன்று(வெள்ளிக்கிழமை) காலை காணொளி வாயிலாக ஆலோசனை நடத்தினார். இதன் பின்னர் செய்தியாளர்களுக்கு பேட்டி அளித்த மருத்துவர் பிரதீபா கூறியதாவது: தமிழகத்தில் கொரோனா தடுப்பு நடவடிக்கைகள் சிறப்பாக மேற்கொள்ளப்பட்டு வருகிறது. தமிழகத்தில் மருத்துவ உள்கட்டமைப்பு சிறப்பாக இருக்கிறது. கொரோனா நோயாளிகளுக்கு தேவையான மருத்துவ சிகிச்சை அளிக்கப்பட்டு வருகிறது. நோயாளிகளுக்கு என்ன தேவை? என்பது குறித்து தொடர்ந்து ஆலோசித்து வருகிறோம். தமிழ்நாட்டில், தேவையான உபகரணங்கள், மருத்துவமனைகள் தயார் நிலையில் இருப்பதாகவும், இருப்பினும், நாளுக்கு, நாள், கொரோனா நோயாளிகளின் எண்ணிக்கை அதிகரித்து வருவதாகவும், நிபுணர்கள் குழுவினர் கூறினர். இந்த சூழ்நிலையில், மருத்துவர்கள் மற்றும் செவிலியர்களின் பாதுகாப்பு குறித்தும் தமிழக அரசு அக்கறை காட்டி வருகிறது. நோயாளிகளுக்கு சிகிச்சை அளிக்கும் மருத்துவர்களின் பாதுகாப்பை உறுதி செய்ய வேண்டும். கொரோனா தடுப்பு நடவடிக்கைகள் தீவிரமாக எடுக்கப்பட்ட போதிலும் தமிழகத்தில் பாதிப்பு எண்ணிக்கை தொடர்ந்து அதிகரித்து வருகிறது, எனவே, மேலும் இரண்டு வாரங்களுக்கு ஊரடங்கை நீட்டிக்க வேண்டும் என்று மருத்துவ நிபுணர் குழு பரிந்துரைத்துள்ளது என்று தெரிவித்தார். இவ்வாறு ஊரடங்கை நீட்டிக்கும்போது தான், கொரோனாவால் பாதிக்கப்பட்டவரின் குடும்பத்தினர், அவரோடு நேரடி தொடர்பில் இருந்தவர்கள், அவர்கள் வசிக்கும் பகுதியில் உள்ளவர்கள் என அனைவரையும் முழுமையாக பரிசோதிக்க முடியும் எனக் கூறியுள்ளனர்.